Эрта климакс - Климакс\nErta klimaks / Эрта климакс\nЭРТА КЛИМАКС: СЕВИНАЙМИ, ҚЎРҚАЙМИ?\nBilol Biloldin 개월 전\n28 ёшда хам климс учрайдими еки факат менда шунаками хар нарса килдим фойдаси булмаяпти\nЮлия Ульяшина 5 개월 전\nклимакс не приговор. больше раздувают) у меня все кто на этой границе по возрасту чувствуют себя отлично и ничего не изменилось почти в организме)))) мама у меня тоже не особо страдает. пьет негормональные препараты и всё))))Лигнариус неплохо помогает ей. тоже себе на заметку взяла его. мне кажется это влияние запада больше)))))))\nЧаще всего страдают женщины, у которых ненормированная половая жизнь. Оттуда все болезни. Все чаще встречаются женщины 38-40 лет с ранним климаксом.\nИспользованные источники: koreporter.com\nЭрта климакс нима? Уни қайси белгиларига қараб аниқласа бўладими? Бу даврнинг инжиқликни енгиб ўтиш мумкинми? Қуйида шу мавзуда сирлашамиз…\nМутахассисимиз — гинеколог Феруза РАСУЛОВА.\nКлимакс — ҳайз кўриш жараёни тўхтаб, организмдаги эстроген ва бошқа гормонлар миқдори бирданига пасая бошлаши. Статистикага кўра, бу ҳолат аёлда ўртача эллик икки ёшда бошланар экан. Бу ҳолатнинг 35-40 ёшда кузатилиши эрта климакс деб аталади.\nНасл. Агар аёлнинг онаси ёки она томондан қариндошларда климакс эрта кузатилган бўлса, авлод вакилаларида ҳам бу ҳол такрорланиши мумкин. Илк ҳайзи даври ва ҳомила сонининг аҳамияти йўқ.\nЧекиш климакс даврини тезлаштиради. Ички биологик соатни тўхтатиш, ёки секинлаштиришнинг иложи йўқ. Фақат бу давр келиши тезлашувини чақирувчи ёмон одатлардан сақланишгина мумкин. Масалан, чекиш, ҳавоси у қадар тоза бўлмаган жойда истиқомат қилиш. Ўта фаол ва асабий турмуш тарзи.\nКонтрацептив препаратларни қабул қилган аёллар, уларни қабул қилмаганларига нисбатан кечроқ климакс даврини бошдан кечиришади.\nГинекологик операциялар ҳам климакс даврининг эрта ташрифига сабаб бўла олади.\nҚаттиқ стресс, хусусан, балоғат ёшига етаётган қизларда.\nЖинсий ривожланиш даврида инфекцион касалликлар.\nҚалқонсимон бездаги иммунологик касалликлар.\nКлимакснинг илк белгиси ҳайз тартибидаги тизимнинг бузилишидир. Ҳайз баъзан бир неча ҳафта, ёки ой кечикса, гоҳида камроқ бўлиб келади.\nМуаммо шундаки, бу каби қатор белгилар жиддий гинекологик (баъзида саратон ҳам) касалликлар асоратида ҳам кузатилади. Шунинг учун климакс бўлдим деб ўтирмасдан, шифокор-гинеколог қабулига боринг.\nЎттиз беш ёшдан кейин аёллар гинеколог қабулига йилига бир марта (ҳеч нарса безовта қилмаса ҳам) боришни олтин қоида қилиб олишлари керак. Гормонга топширилган қон таҳлилига кўра, ҳайздаги ўзгариш сабабини аниқлаган шифокор тухумдонлар фаоллигидаги сустликни тасдиқласа, жараённи ҳеч қандай тиббий препаратлар билан тўхтатиб бўлмайди.\nКлимакс даври ўз вақтида (50 ёшга яқин) келса, климактерик синдром (асабийлик, қизиб совиш, қаттиқ терлаш, тушкунлик, уйқунинг бузилиши) аёлни у қадар безовта қилмайди. Статистикага кўра, бу омадлилар қаторига аёлларнинг 20 фоиздан 60 фоизгачаси кириши мумкин. Эрта климакс кўрган аёллар юқорида келтирилган ҳолатлардан қийналишади. Гормонал қайта қуриш оқибатида аёл жаҳлдор бўлиб қолади.\nРўй бераётган нохуш ҳис-туйғуларни пасайтириш мақсадида тиббиёт гормонлар ўрнини босувчи даво муолажасидан фойдаланади. Бу вақтда аёл таркибида аёллар жинсий гормони (эстроген ва прогестерон) бўлган дори препаратларини қабул қилиб туради. Мақсад, гормон етишмаётган организмни сунъий гормон билан алдаш. Шу йўл орқали асаб тинчланиб, жараён нисбатан сокинроқ ўтишига эришиш мумкин.\nУнутманг, гормонал препаратларни мутахассис аввало зарур кўрикни ўтказиб, таҳлил жавобларига асосланган ҳолда буюради. Акс ҳолда нохуш ҳолатлар янада шиддатлашиши, ёки саратон белгилари ҳақида организм бераётган сигнал эътибордан четда қолиб кетиш хавфи бор.\nКлимакс даврида фарзанд кўриш режалаштирмаган бўлса, контрацептив препаратларни бир йил давомида қабул қилиб туриш керак. Чунки энди ҳайз циклининг издан чиқиши натижасида тухумдон уруғланиш даврини оддий тахмин ёки ҳисоблаш орқали аниқлаш қийинчилик туғдиради.\nҚин қуруқшаб қолишини махсус лубрикантлар ёрдамида бартараф этиш маслаҳат берилади.\nБаъзида климакс даври билан паралел кетувчи кальций алмашинуви жараёни бузилишида қаттиқ беҳоллик кузатилади. Шифокорга мурожаат қилиб, керакли чораларни кўринг.\nСоч тўкилиши, тирноқ синувчанлигини гормонал муолажа ёрдамида бартараф этса бўлади.\nКлимаксни қариялик даври деб ҳисобламанг. Ҳаммаси ички туйғуларингизга боғлиқ. Кейинги сонларимизда эса ҳаёз даври муддати, ушбу нозик п0айтда нималар мумкин ва мумкин эмаслиги ҳақида сирлашамиз.\nКлимакс – физиологик жараён бўлиб, аёл организмининг қариши натижасида келиб чиқади. Бу даврда организмда гормонал фон ўзгаради. Грек тилидан таржима қилинганда, «климакс» «зинапоя» сўзини англатади. Ҳозирги даврда климакс жараёнининг ёшариши кузатилмоқда. Ҳали 35-40 ёшдаги аёлларда ҳам бу ҳолат кузатилмоқда. Бу даврда бошланган климакс эрта климакс дейилади. Климакс касаллик бўлмасдан, балки табиий жараёндир.\nКлимакс – аёл умри давомидаги жинсий тизим фаолиятининг ёшга мос сўниши билан ифодаланадиган жараёндир. Шунингдек, бу жараённи менопауза деб ҳам аташади.\nБу даврда аёлларнинг фарзанд кўриш қобилияти чекланади, ҳайз циклининг тўлиқ тугаши ёки мунтазам кузатилмаслиги билан характерланади. Климакс жараёни, одатда 50 ёшларда келиб чиқади. Бироқ, бу давр турли ёшда ҳам келиб чиқиши мумкин. Климакс жараёни айрим аёлларда жуда оғир ўтади. Уларда артериал қон босимининг кўтарилиб ё тушиб туриши, асабийчанлик кузатилади.\nКлимакс нима учун келиб чиқади?\nОдатда климакс 40 ёшдан сўнг бошланади. Бу ёшда аёл организмида прогестерон ишлаб чиқарилиши камаяди. 45 ёшдан сўнг аёлларда эстрогенлар ишлаб чиқарилиши ҳам камаяди. Натижада ҳайз цикли бузилади, кейинчалик батамом тўхтайди. Бу климакс даври бошланишидир.\nКлимакс даври белгилари қандай?\nБирданига қизиб кетиш – климактерик даврдаги аёлларнинг ярмида кузатиладиган ҳолат. Бунда аёларда бирданига танасининг юқори қисмининг қизиб кетиши кузатилади. Бундан ташқари, юзларининг ва бўйнининг қизариши аниқланади. Одатда бу ҳолат бир неча дақиқа давом этади. Бу ҳолат айрим аёлларда умуман кузатилмаслиги мумкин, баъзиларида суткасига 50 мартадан зиёд келиб чиқади.\nТананинг бирданига қизиб кетиши, кўпинча, аёлларни кечаси безовта қилади. Натижада, аёлларининг уйқуси бузилади. Уйқунинг бузилиши толиқишга, кайфиятнинг тушишига сабаб бўлади. Бу ҳолатдан сўнг терлаш кузатилади. Терлаш шу даражада кучли бўладики, аёл пешанасини ҳам реза-реза тер босади. Либосларида ҳам тер доғлари пайдо бўлади.\nУйқусизлик – аёл кечаси узоқ вақт давомида ухлай олмайди.\nБош оғриқ – аёлларда доимий равишда безовталик, депрессия кузатилади. Шу тариқа бош оғриқ келиб чиқади. Бош оғриқ асосан, бошнинг пешана, чакка соҳаларида аниқланади.\nПаришонхотирлик ёки хотиранинг сусайиши;\nЭмоционал ҳолатнинг ўзгариб туриши;\nКайфиятнинг ўзгариб туриши;\nҲайз циклининг ўзгариши;\nЮқоридаги белгилар келиб чиққач, ҳайз цикли тўлиқ тўхтатишигача бўлган муддат бир неча йилни ташкил қилади. Климакс даврида аёллар асосий эътиборни контрацепцияга қаратишлари лозим. Чунки бу даврда аёлларнинг жинсий қобилияти пасайса ҳам тухумдонлар ўз фаолиятини сақлаб қолади. Бу даврда кутилмаганда аёллар ҳомиладор бўлиб қолишлари мумкин. Чунки аёллар бу даврда ҳайз циклининг тўхташини циклнинг мунтазам бўлмаслигига йўйишади. Натижада, аксарият аёллар шу даврда ҳомиладор бўлиб қолишларини кечки муддатларда пайқашади. Бу даврда ҳам аёлларда соғлом фарзандни дунёга келтириш имкони мавжуд.\nЭрта климакс белгилари кузатилса…\nЭрта климакснинг илк белгилари кузатилиши билан аёллар гинеколог, онколог, эндокринолог кўригидан ўтишлари лозим. Шунингдек, қондаги гормонлар миқдори ҳам текширилиши керак.\nЭрта климакс жараёнини қандай аниқлаш мумкин?\nҚонда гормонлар миқдорини аниқлаш.\nЭрта климакс нимаси билан хавфли?\nЭрта климакс оғир ўтади, узоқ давом этади. Уларда терининг эрта қариши, ажинлар, пигмент доғлар пайдо бўлиши, кўкрак безлари шакли ўзгариши, қориннинг ёнбош соҳаларида, қоринда, сонларда, думбаларда ортиқча ёғ қатлами пайдо бўлиши кузатилади.\nШунингдек, аёлларда инфаркт ривожланиш хавфи олти мартага ошади. Атеросклероз ва юрак қон-томир тизими касаликларига мойиллик келиб чиқади. Аксарият аёлларда бу даврда қандли диабет касаллиги аниқланади. Гормонлар алмашинуви бузилиши саратон касаллигига, жумладан, кўкрак бези саратони касаллиги келиб чиқишига сабаб бўлади. Шу боис, аёллар йилига икки марта гинеколог кўригидан ўтишлари ва маммография текшируви тавсия этилади. Бу даврда шунингдек, аёлларда остеопороз келиб чиқиш хавфи ҳам ортади.\nОвқатланиш рационига денгиз маҳсулотлари, мевалар, сут, пишлоқ, сабзавотлар, кўкатлар, макарон ва таркибида углевод сақловчи маҳсулотлар киритилиши лозим;\nТаомномада ширинликлар, тузланган, дудланган, ёғли таомлар олиб ташланади;\nТоза ҳавода сайр қилиш;\nКлимакс даврининг енгил ўтишини таъминлаш учун гормонотерапияни қўллаш мақсадга мувофиқ.\nҲа, ҳар бир аёл организмида кечаётган ўзгаришларга эътиборли бўлиб шифокор маслаҳатига таянган ҳолда даво муолажаларини олиб боришлари кутилган натижани беради. Улардан ўз соғлиқларига беэътибор бўлмасликларини сўраб қоламиз.\nМутахассис: Ирода Каримова, акушер-гинеколог.\nМанба: «Учқудуқ» газетаси.\n— Ёшим 40 да, яқинда ҳайз кўришдан қола бошладим. Шифокор «Бу эрта климакс» дея ташхис қўйди. Кўринишим, қадди-бастим жойида, ёшимдан анчайин ёш кўринаман, доимо ўзимни парваришлаб юраман. Аммо шифокор ташхисини эшитган дугонамнинг «Энди ўзингни ҳар қанча парвариш қилма, барибир тез қариб қоласан, климаксдан кейин аёл тез қарийди», деган гапларини эшитдиму оромим йўқолди. Кундан-кун тушкунликка тушиб бораяпман. Ёрдам беринг, нима қилай.\nИспользованные источники: dosi.ucoz.com\nбыть, выделения, если, могут, признаки\nКогда наступит климакс если принимать противозачаточные


Халқаро ҳамжамият Шимолий Кореядан АҚШнинг музокаралар ўтказиш ҳақидаги таклифига жавоб беришини кутмоқда.\nШу ҳафтада Қўшма Штатлар Шимолий Кореянинг ядровий дастурини кучдан чиқариш тўғрисида Пхенян билан музокаралар олиб боришни таклиф этди.\nЧоршанба куни Оқ уй матбуот вакили Ари Флишер энди бўҳронни ҳал этиш Шимолий Кореяга боғлиқ бўлиб қолганини таъкидлади.\n“Биз келишув тузмаслигимизни бир неча марта такрорладик, биз ҳақиқатан ҳам ҳеч қандай келишув тузмаймиз. Аммо биз Шимолий Кореянинг режалари ва мамлакат ўз зиммасига олган мажбуриятларни қандай амалга ошириши тўғрисида Шимолий Корея билан музокаралар олиб боришга тайëрмиз”, деди Оқ уй матбуот вакили Ари Флишер.\nАммо ҳозирча Шимолий Корея Вашингтоннинг музокаралар ўтказиш ҳақидаги таклифини, шунингдек Халқаро атом энергияси агентлигининг инспекторларни қайта қабул қилиш тўғрисидаги талабини жавобсиз қолдирмоқда. БМТ агентлиги Шимолий Кореяни агар душанба кунигача инспекторларни қабул қилмаса, бу масала БМТ Хавфсизлик кенгашида муҳокамага қўйилиши ҳақида огоҳлантирди.\nСешанба куни мазкур агентлик матбуот вакили Мелиша Флеминг хоним агентлик талабларини эслатиб ўтди.\n“БМТ Хавфсизлик Кенгашига доимий ва вақтинчалик аъзо бўлган томонларнинг намоëндларидан ташкил топган кенгаш Шимолий Кореяга ҳам имконият берди ва ҳам уни такаббурлик қилмаслик тўғрисида огоҳлантирди. Агар Шимолий Корея ҳалқаро ҳамжамият талабларини амалда бажарса, мамлакатнинг айрим эҳтиëжлари қондирилади”, деди БМТ агентлигининг матбуот вакили Мелиша Флеминг хоним.\nЧоршанба куни Европа Иттифоқи Шимолий Кореяга сал кам 10 миллион доллар қимматида инсонпарварлик ëрдами беришини эълон қилди.\nЕвропа Иттифоқининг гуманитар ëрдам бўйича расмий вакили Пол Нелсоннинг қайд этишича, бу пулга Шимолий Корея учун 39 минг тонна буғдой сотиб олинади.\nУшбу ëрдам Шимолий Кореяда оғир аҳволда яшаëтган кўпчилиги болалардан иборат икки миллион юз минг киши учун берилади.\nПхеняннинг ядровий дастури масаласида чиққан келишмовчиликлар туфайли, яқинда Япония ва Қўшма Штатлар Шимолий Кореяга ëрдам беришни кескин даражада қисқартирди.\nЧоршанба куни Шимолий Корея радиоси Пхеняннинг асосий талабларидан бирини яъни бўхронга чек қўйиш учун Вашингтон ҳужум қилмаслик борасида шартнома имзолаши кераклигини яна такрорлади.\nРоссия Ташқи ишлари вазири ўринбосари Александр Лосюковга кўра, Вашингтон таҳдид қилиш ўрнига, Пхенянни хавфсизлик кафолати билан таъминлаши керак.\nПайшанба куни расмий Сеулнинг маълум қилишига кўра, Шимолий Корея ўзининг ядровий дастури хусусида 21 январ куни Жанубий Корея билан музокаралар олиб боришга рози бўлган. Мазкур 4 кунлик музокаралар давомида Жанубий Корея Шимолий Кореяни ўзининг ядровий дастуридан воз кечишга чақириши кутилмоқда.\nХўш, нима сабабдан Шимолий Корея ўзининг ядровий реакторини қайта ишга солгани ва БМТ инспекторларини мамлакатдан чиқариб юборгани билан хавфли йўлни танлади?\nЛондонда жойлашган “Economist Intelligence Unit” тадқиқот марказида Корея масаласи бўйича мутахассис Роберт Уардга кўра, бунга иккита омилни сабаб қилиб кўрсатиш мумкин.\n“Биринчидан, Шимолий Корея мамлакатдаги оғир иқтисодий вазият туфайли, Қўшма Штатларни қўрқитиб, ундан ëрдам, пул ундириб олишга уринаëтган бўлиши мумкин. Бундай жангари хатти-ҳаракат ўтган 10 йил мобайнида яхши натижалар берди. Шимолий Корея Ғарбга таҳдид этиб, ундан анча ëрдам олишга муваффақ бўлди. Иккинчидан, Шимолий Корея Қўшма Штатлардан ўзига ҳужум қилмаслиги ҳақида хавфсизлик кафолатини олишга ҳаракат қилаëтган кўринади. Чунки АҚШ президенти Жорж Буш Ироқ ва Эрон қаторида Шимолий Кореяни ҳам “жаҳолат ўқи”, деб атагани туфайли, Пхенян навбатдаги нишон бўлиши эҳтимолидан хавотирланмоқда”, деди Корея масаласи бўйича мутахассис Роберт Уард.\nҚўшма Штатлар маъмурияти Шимолий Кореяга ҳужум қилиш нияти йўқлигини ва бўҳрон музокаралар орқали ҳал этилишига тарафдор эканини билдириб келмоқда.


Бутунроссия олий ўқув юрти томонидан ўтказилган онлайн олимпиадада учта фан бўйича ғолиб бўлган юртдошимиз » Новости Узбекистана сегодня: nuz.uz\nНовости Узбекистана → ЖАМОАТЧИЛИК → Бутунроссия олий ўқув юрти томонидан ўтказилган онлайн олимпиадада учта фан бўйича ғолиб бўлган юртдошимиз\n08-05-2020 15:44 0 522 Рейтинг0 Чоп этиш\nБутунроссия олий ўқув юрти томонидан ўтказилган онлайн олимпиадада учта фан бўйича ғолиб бўлган юртдошимиз\nҚашқадарё вилояти 1-ихтисослаштирилган мактаб-интернатининг 9-синф ўқувчиси Беҳруз Давронов масофавий тарзда Россия Федерациясида ўтказилган нуфузли олимпиадада бира тўла 3 та фан бўйича ғолиблар сафидан жой олди деб ёзади Uz.A нашри.\nБеҳруз “Время знаний” Бутунроссия олий ўқув юрти томонидан ўтказилган онлайн олимпиадада инглиз тили бўйича учинчи, алгебра ва физика бўйича биринчи ўринни эгаллади. У ташкилотчилар томонидан юборилган ғолиблик дипломларини қабул қилиб олди.\n– Карантин пайтида уйда вақтимни бекор ўтказмасдан, билимларимни синовдан ўтказмоқчи бўлдим, – дейди Беҳруз. – Бу рағбат мени, устозларим ва яқинларимни қувонтирди. Янада кўпроқ ўқиб, изланишга ундади.\nИқтидорли ўқувчининг айтишича, бу муваффақиятга эришишида устозлари Ҳасан Яллаев, Қосим Тошев, Фотима Нормуродованинг ҳиссалари катта бўлган.


Ёшлар иттифоқига мурожаат! Ёшлар нашрларини қачонгача...\n19.02.2018 14:28 0 581\nҚандай жарангдор ном. Ёшларга умид, ишонч беришга интилаётган ва буни қайсидир маънода уддалаётган ташкилот номи бу. Ҳозир қаерга қарама, ушбу иттифоқнинг қилаётган ишларига кўзинг тушади. Бу, албатта, биз ёшларни хурсанд қилмоқда. Ортимизда шундай суянчиқ борлигини ҳис этаяпмиз. Лекин бугун ушбу иттифоқнинг бир камчилиги ҳақида гапирмоқчиман.\nЁшлар иттифоқи ким учун? Албатта, ёшлар учун. Унинг аъзолари кимлар? Албатта, ёшлар. Хўш, унда нега бу ташкилотнинг ҳамма қарор ва ҳужжатлари аъзолари савод чиқарган лотин ёзувида эмас? Иттифоқ ҳали ҳам кириллдан нега воз кеча олмаяпти? Балки бунинг объектив ва субъектив сабаблари бордир? Бу томонидан унча хабарим йўқ. Юртимизда ҳали ҳам икки ёзувлиликнинг мавжудлиги бир оғриқли нуқтамиз. Буни тушунаман, ёши катталарни ҳам ўйлаш керак.\nЛекин қайсидир ташкилот тўлиғича лотин ёзувига ўтишни бошлаб бериши керак бўлса, бу албатта Ўзбекистон ёшлар иттифоқи бўлиши керак. Алишер Навоий номидаги Тошкент давлат ўзбек тили ва адабиёти университети мана март ойидан тўлалигича лотин ёзувига ўтмоқчи. Ёшларнинг чинакам таянчи бўлган Ёшлар иттифоқи бу ишни қачонга режалаштирган?\nҲурматли Қаҳрамон Қуронбоев! Бу ишда сизга нима ёки ким халал бермоқда? Биз қачонгача газета-журналларингизни саводимиз чиққан лотин ёзувида эмас, кирилл ёзувида ўқиймиз («Ёшлар овози» газетаси ҳам кирилл ёзувида чоп этилади)? Сиздан илтимос, ўзингиз мард бўлиб бу ишни бошлаб берсангиз-да, бошқа ташкилотларни ҳам шунга тортсангиз.\nТаҳририятдан. Биз ушбу мурожаатга жавоб олиш мақсадида «Ёшлар овози» газетаси бош муҳаррири Фахриддин Каримов билан боғландик. Бош муҳаррирнинг айтишича, мазкур газета республика бўйича нашр этилади. Унинг аудиториясига ёш чеклови қўйилмаган. Қолаверса, ҳозирча ҳеч қайси нашр лотин алифбосига ўтишга мажбур эмас.\nЁшлар иттифоқи мурожаат\nСиёсат 27/12, 17:06


Яхши хабар. Коронавирусга чалинган беморлардан яна...\n31.03.2020 20:33 0 2364\nБугун коронавирус инфекциясига чалинган беморларимиздан яна бири бутунлай соғайиб, реабилитацияга кузатилди. Хасталикдан фориғ бўлган фуқаро шифокорларга алоҳида миннатдорчилик билдирди. Бу ҳақда ССВ матбуот хизмати хабар берди.\nУшбу фуқаро, аввал хабар қилганимиздек, жорий йил 14 март куни Лондон – Тошкент йўналишидаги рейс билан пойтахтимизга келган. 16 март куни унда коронавирус касаллиги аниқланган эди.\nЎтган вақт давомида у Вирусология илмий-текшириш институти клиникасида тўлиқ даволанди.\nЭътироф этиш жоизки, фидойи шифокорларимиз томонидан кеча-ю кундуз тиббий назоратга олинган ҳолда, халқаро стандартлар асосида зарур даволаш муолажалари олиб борилгани ушбу беморнинг буткул соғайишини таъминлади.\nЭслатиб ўтамиз, айни пайтда нафақат пойтахтимизда, балки вилоятларда ҳам тиббиёт ходимлари коронавирус инфекциясига чалинган беморларимиз соғайиб кетишлари учун бор маҳоратларини ишга солган ҳолда қаҳрамонларча курашмоқда. Айни пайтгача ушбу касалликдан соғайганлар сони 8 нафарга етди.\nкоронавирус Вирусология илмий текшириш институти


АКТ вазирлигида Қозоғистон элчиси билан учрашув бўлиб ўтди\nАКТ вазирлигида Қозоғистон элчиси билан учрашув...\n07.06.2018 12:28 0 3032\nКеча, 6 июнь куни Ахборот технологиялари ва коммуникацияларини ривожлантириш вазирлигида Қозоғистон Республикасининг Ўзбекистондаги фавқулодда ва мухтор элчиси Ерик Утембаев билан учрашув бўлиб ўтди. Бу ҳақда вазирлик ахборот хизмати хабар берди.\nУчрашувда Ўзбекистон томони меҳмонни мамлакатимизда АКТ соҳасини ривожлантириш бўйича амалга оширилаётган чора-тадбирлар билан яқиндан таништирди. Соҳани тараққий эттириш масаласи ҳукумат раҳбариятининг бош диққат-эътиборида экани таъкидланди.\nЎз навбатида, Ерик Утембаев ҳам Қозоғистон Республикасида ахборот-коммуникация технологиялари соҳасида амалга оширилаётган ишлар хусусида маълумот берди. Жумладан, қўшниларимиз томонидан «Рақамли Қозоғистон» дастури қабул қилингани, унинг асосида 2018-2022 йилларда йирик лойиҳалар амалга оширилаётгани ҳақида маълумот берилди.\nТомонлар ҳар иккала давлатнинг АКТ соҳаси маъмурлари ўртасида ўрнатилгани иккитомонлама яқин шерикчилик истиқболи, Ўзбекистон ва Қозоғистон бу йўналишдаги ҳамкорликни ривожлантиришда юқори салоҳиятга эга эканлиги қайд этилди.\nУчрашув мобайнида ахборот технологияларининг турли йўналишларида тажриба алмашишни йўлга қўйиш, рақамли иқтисодиётни ривожлантиришда ҳар икки давлатнинг бизнес вакилларини жалб қилишга келишиб олинди.\nАКТ вазирлиги Қозоғистон элчиси Ерик Утембаев


ЎзА - Теннисчиларимиз бош совринни кўзламоқда\nТеннисчиларимиз бош совринни кўзламоқда\n12.04.2017 11:51 Чоп этиш версияси\nИстеъдодли теннисчиларимиз Туркия ва Қозоғистонда Халқаро теннис федерацияси томонидан ўтказилаётган турнирларда муваффақиятли иштирок этмоқда.\nМамлакатимизнинг биринчи рақамли теннисчиси Сабина Шарипова Туркиядаги халқаро турнирнинг асосий тўр баҳслари дастлабки даврасида туркиялик Пемро Ўзген билан куч синашди. Мазкур ўйинда теннисчимиз 6:4, 6:2 ҳисобида зафар қучди. Энди С.Шарипова чорак финал йўлланмасини қўлга киритиш учун яна бир мезбон теннисчи Айла Аксу билан рақобатлашади.\nҚозоғистонда ўтказилаётган мусобақада қатнашаётган Арина Фольц илк учрашувда украиналик Марина Чернишевага қарши кортга чиқиб, 2:6, 7:5, 6:4 ҳисобида ғалаба қозонган бўлса, Альбина Хабибулина қозоғистонлик Екатерина Дмитриченкони 6:3, 6:2 ҳисобида мағлубиятга учратди. Мусобақанинг иккинчи даврасида Арина россиялик Карине Саркисова билан Альбина эса россиялик Ксения Шарифова билан куч синашади.\nТеннис бўйича Ўзбекистон терма жамоаси аъзоси Санжар Файзиев Қозоғистонда ўтказилаётган "Фьючерс" туркумидаги мусобақанинг иккинчи босқичига йўл олди. Санжар дастлабки босқичда россиялик Денис Мацукевични 6:4, 3:6, 7:6 ҳисобида енгиб, навбатдаги даврада қозоғистонлик Роман Ҳасанов билан беллашадиган бўлди. С.Файзиев, шунингдек, жуфтлик баҳсларида россиялик теннисчи Иван Гахов билан бирга биринчи даврада ғалаба қоғонди ва чорак финал йўлланмасини қўлга киритди.


ЯХШИЛИКНИНГ ФАЗИЛАТИ. — Zamaxshariy.uz\nИнсонларни доимо яхши ишларга далолат қилмоқ катта-ю кичик, ёш ва кексаларнинг бурчидир. Айниқса, ёши улуғ кишиларимиз ёшларга қилаётган панду насиҳатларини тинглаб, амалда қўллаб борсак, асло адашмаймиз, ҳаётимиз янада гўзал ҳамда фаровон бўлади. Пайғамбаримиз соллаллоҳу алайҳи васаллам шуни алоҳида таъкидлайдиларки, Ислом дини Инсонга ва унинг дунё ва охиратдаги ҳаётига доир барча ишларни ислоҳ этиш ва тартибга солиш учун келган бўлиб, дин ва дунё, ижтимоий ва руҳий ҳаёт ўртасини асло ажратмайди.\nЗотан, ҳар бир кунини, ҳаттоки ҳар бир сониясини ўзгалар корини осон қилишга, ўксикларнинг кўнглини кўтаришга бахшида этадиган инсонлар чинакам фидойилардир. Инсонлар хизматида бўлиш, уларга имкон қадар ёрдам қўлини чўзиш ва хожатларини равон қилишда доимо саъй-ҳаракатда бўлиш — улкан саодат. Инсонларга яхшилик қилиш — уни икки дунё саодатига олиб келишини яхши англайди. Аллоҳ таоло Ўз каломида сизу биз, яъни бандаларига қарата хитоб қилади: «Яхшилик ва тақво йўлида ҳамкорлик қилинг. Гуноҳ ва душманлик йўлида ҳамкорлик қилманг («Моида» сураси, 2-оят).\nPrevious Post:Фарзандлар азиз, одоби эса ундада азиздир.\nNext Post:Оилада қизлар тарбияси


АКРОМ БИЛАН АТОМЛАР ҲАҚИДА СУҲБАТЛАШДИК « Ўзбекистон Халқ Ҳаракати\nАКРОМ БИЛАН АТОМЛАР ҲАҚИДА СУҲБАТЛАШДИК\n26 August 2019 - 19:12\nКеча биринчи марта Акром Малик билан телефонда гаплашдик, анча соат, агар учинчи киши бизнинг суҳбатни эшитган тақдирда-ўзини осарди. Чунки, Ўзбекистон шароитида илм, фан ҳақида деярли гаплашишмайди, бизда юқоридагилардан пастдагиларгача маиший, ва “ким нима деди” ва виждон, эътиқод , қалб, маънавият деган мавзуларда гаплаҳишади.\nАкром Малик ҳар бир мавзуни орага изоҳ бериб тизимга солади-бу олимга хос жиҳат.\nҚисқа соатларда кўп нарсаларни гаплашиб олишимиз керак эди,эрта-индин-ва бугун у штрихларни фикрлаш учун.\nУ орада сал тушкунликка тушганлигини билдирди, бу табиий эди: чунки Ўзбекистонда тўғри гап , илм , фикр ҳеч кимга керак эмаслигини билсанг, қора ўранинг энг тубига чўкасан.\nЎзбекистонда феноменология фани йўқлигини у айтди, ман қўшилдим.\nЎзбекистонда оддий китоб ўқиш маданияти йўқ. У қўшилди. Ўзбекистонда совет китобхони бор. Китоб ўқишни билмайдиган халқ ўлик бўлади-мен айтдим. Яъни маъно китоб ичида бўлмайди.\nЛингвистика ҳақида гаплашдик. Илмдаги эски ибораларни ўрнига инглизча ёки дунё тан олган илмий ибораларни ишлатиш керак, чунки ўзимизнинг кўп сўзлар ўзлаштирилиб-примитивлашди. Улар орқасидаги маънодан узилиб қолди. Катарсис ҳосил қилиш учун янги ибораларни қўллаб шакл ҳосил қилиш керак. Ҳамма гап шаклда.\nДунёнинг энг улуғ китоби ҳақида ҳам , албатта, гаплашдик. Икки ойдан бери ўқимаётганим эсимга тушди. Ўзим китоб ўқишни билмайман…\nҲар бир оятдан маълум бир фаннинг йўналишини олса бўлади, илмий иш қилса бўлади. Лекин, мусулмон дунёснинг боши қотган: Аввал Китоб ўқиш маданиятини ўрганиш керак, бу жуда муҳим.\nЭнг улуғ китоб билан , у Китобни кўз билан ўқиш жараёнида, Демокрит айтгандай, уришиш керак. Қани ким енгади? Шарти, ушбу уришни ҳеч ким билмаслиги керак.\nАтомлар ҳақида ҳам гаплашдик. Атомар матн ҳақида. “Атомар” иборасини ўзбек тилидаги муқобилини “Насойим ул-муҳаббат” да топиш мумкин ёки 10 аср атрофидаги , масалан, Ибн Сино, Форобий матнларида.\nЭнг улуғ китобни ўқиш тўхталгандан кейин, фожиа бошланди. Атомни атом билан тадқиқ қилинади.\nАзизиддин Насафий шундай ёндошганди.\nЎзбекистон шаротида илм билан шуғулланиб бўлмайди. Кетиш керак, иложи бўлса Америкага. Акромга бундай демадим, лекин жиддий ўйласа: шу фикр туғилади. Наома Хомскийни инглизчасига ўқиш керак. Бошқаларни ҳам.\nКашф қиламан деган кетиш керак:астрофизикадами, биологиядами, математикадами, химиядами ва хоказо. Дунё тамаддунига ҳисса қўшаман деган киши , кетиш керак. Масалан, Америкага. Нари борса, Финляндияга.\nШарти, Энг улуғ китобни атомар ўқишни ўрганиш керак.\nАкром Малик билан гаплашганимда, унинг жойи қамоқхона эмас, Америка экан деб ўйладим. Акромга ўхшаганларнинг жойи Ўзбекистонда қамоқхона экан. Америкада эса лингвистика факулътети.\nХомскийга ўхшаганларга шогирд тушиш.\nҚиссадан ҳисса: Энг улуғ китобда Мусо (а.с.) ва Хизр (а.с) учрашувлари феноменология фанининг ривожланишига олиб келиш мумкин эди. Ушбу оятлар бу фаннинг чўққиси ҳисобланиши мумнкин эди. Ёки бошқа оят, масалан, фотиҳа сураси давлат бошқарувида, ва хоказо…


“Ўзбекнефтгаз”: Қурилмани модернизация қилиш орқали йилига 3,0 млрд куб метр табиий газнинг сифатини оширишга эришилди — Teletype\n“Ўзбекнефтгаз”: Қурилмани модернизация қилиш орқали йилига 3,0 млрд куб метр табиий газнинг сифатини оширишга эришилди\nЎзбекистон Республикаси Президентининг 2020 йил 28 декабрдаги ПҚ–4937-сонли “Ўзбекистон Республикасининг 2021–2023 йилларга мўлжалланган инвестиция дастурини амалга ошириш чора-тадбирлари тўғрисида”ги Қарорига мувофиқ, “Ўзбекнефтгаз” АЖ Бошқаруви раиси Меҳриддин Абдуллаев топшириғи билан нефт ва газни қазиб олиш бошқармалари ва қайта ишлаш заводларида бир қанча инвестицион лойиҳалар амалга оширилди.\nЖумладан, йирик лойиҳалардан бири сифатида “Шўртан бош иншоотларида газни амин билан тозалаш қурилмасини модернизация қилиш” бўйича инвестиция лойиҳасини мисол қилиб келтиришимиз мумкин. Ушбу лойиҳанинг қиймати 10,1 млн долларни ташкил этади.\nМазкур лойиҳадан кўзланган мақсад регенерация газлари ва газ сифатини тозалашда самарадорликни оширишдан иборат эди. Лойиҳа доирасида мавжуд амин билан тозалаш қурилмасининг ускуналари модернизация қилинди.\nЛойиҳани амалга ошириш учун қурилмага Хитойнинг “EBARA Great Pumps Co., Ltd”, Англиянинг “Invеntог Sistems PS Ltd”, Чехиянинг “Global Industrial Solutions”, Россиянинг “ГМС Нефтемаш”, Ўзбекистоннинг “Ўзбеккимёмаш”АЖ каби заводларида ишлаб чиқарилган ускуналар ўрнатилиб, ишга туширилди.\nОлиб борилган кенг қамровли ишлар натижасида йилига 3,0 млрд куб метр табиий газни тозалаш ва унинг сифатини янада оширишга эришилди.


Қозоғистонда бир кунда коронавирусдан олти одам вафот этди\nШу кунгача Қозоғистонда коронавирусдан ўлганлар сони 67 кишига етди.\nҚозоғистонда бир сутка ичида коронавирусдан олти киши вафот этгани ҳақида 11 июнга ўтар кечаси Қозоғистон Соғлиқни сақлаш вазирлиги матбуот хизмати маълум қилди.\nХабарда айтилишича, пойтахт Нур-Султонда 47,59, 60 ва 68 ёшли тўрт эркак бемор жон берди. Ғарбий Қозоғистон вилоятида 79 ёшли аёл ва Қарағанда вилоятида 67 ёшли эркак вафот этди.\nҚозоғистонда коронавирусга чалинганларнинг умумий сони 16 мингдан ошди. Расмий хабарда айтилишича, коронавирусга чалинган 13 558 киши касалликнинг ташқи симптомлари сезилмагани ортидан расман беморлар рўйхатига киритилмаган.


БМТ COVID-19ни ташкилот тарихидаги энг улкан муаммолардан бири деб тан олди - 12.09.2020, Sputnik Ўзбекистон\nҲужжатга мувофиқ, Бош ассамблея "COVID-19 пандемияси БМТ тарихидаги энг улкан глобал муаммолардан бири эканлигини" тан олади. Резолюция учун 169та давлат овоз... 12.09.2020, Sputnik Ўзбекистон\nТОШКЕНТ, 12 сен - Sputnik. БМТ Бош ассамблеяси коронавирус пандемиясига қарши комплекс кураш тўғрисида резолюцияни қабул қилди; ҳаётнинг эпидемия ўз таъсирини кўрсатган барча жабҳалари тилга олинган ҳужжатда COVID-19 - ташкилот тарихида энг улкан муаммолардан бири бўлганлиги айтиб ўтилган.\nМатнга мувофиқ, Бош Ассамблея "COVID-19 пандемияси БМТ тарихидаги энг улкан глобал муаммолардан бири эканлигини" тан олади. Резолюция учун 169та давлат овоз берган. АҚШ ва Исроил қарши чиққан. Украина ҳамда Венгрия бетарафликни сақлаган.\nБМТ БА пандемия жамият, иқтисодиёт, иш билан таъминлаш, жаҳон савдоси, саёҳат тизими, қишлоқ хўжалиги, саноат ва савдо соҳасидаги жиддий силсилалар туфайли ҳалокатли таъсир кўрсатаётганидан чуқур хавотир билдирмоқда.\nБиринчи ярим йилликда бюджет харажатлари 20%га ошди - молия вазири >>>\nБош ассамблея пандемия оқибатлари аёллар, кексалар, ёшлар, камбағаллар ва ижтимой ночорлар ҳаётларида оғир акс-садо бераётганлигини тан олган. Шу билан бир вақтда, БМТ Бош Ассамблеяси, ҳужжатга мувофиқ, пандемия билан боғлиқ равишда дискриминация, нафратни қўзғаш, ирқчилик ва ксенофобия даражаси ошганидан ташвиш билдирган. Ҳужжат муаллифлари ушбу ҳолатларга қарши курашишга чорламоқда.\nБундан ташқари, ҳужжатга имзо чекувчилар пандемия контекстида, жумладан, интернетдан фойдаланган ҳолда дезинформация ва пропаганда тарқатилаётганидан ташвиш билдирганлар.\n"Бош Ассамблея БМТ бош котибининг бутун дунёда зудлик билан ўт очишни тўхтатиш, шу жумладан, ёрдамларни етказиш учун йўлакларни ташкил қилиш бўйича чақириқларини қўллаб-қувватлайди", - дейилган ҳужжатда.\nҲужжатда қайд этилишича, БМТ БА ҳукуматлар ва фуқаролик жамиятларини пандемияга қарши кураш доирасида жавоб чораларини қабул қилишга чорламоқда. Гап, хусусан, соғлиқни сақлаш ва ижтимоий қўллаб-қувватлаш тизимларининг мустаҳкамланиши ҳақида бормоқда.\nЎзбекистоннинг биронта фуқароси ўз ҳолига ташлаб қўйилмайди – Мирзиёев >>>\nРезолюцияда айтилишича, Бош Ассамблея барча мамлакатларга пандемияга қарши курашиш учун сифатли, хавфсиз, самарали ва арзон нархдаги диагностика, терапевтик воситалар, дорилар ва вактсиналардан тўсиқсиз фойдаланиш имкониятини беришга чақиради.


Бухоро вилояти ҳокими Карим Камоловда коронавирус аниқланган - Daryo\n18:23, 30.07.2020 30633\nБухоро вилояти ҳокими Карим Камоловда коронавирус аниқланган\nБухоро вилояти ҳокими вазифасини бажарувчи Карим Камоловда коронавирус аниқланган. Бу маълумотни АОКА штабида ўтказилган матбуот анжуманида Коронавирусга қарши кураш штаби аъзоси Ҳабибулло Оқилов ва Республика ихтисослаштирилган Эндокринология илмий-амалий тиббиёт маркази директори Анвар Алимов тасдиқлади.\nАнжуманда журналистлар томонидан Ўктам Барноевнинг коронавирусга чалингани ҳақидаги маълумот қанчалик ростлиги ва бу маълумотларни шифокорлар тасдиқлай олиш-олмаслиги ҳақида савол берилди.\nШифокорлар бош вазир ўринбосари Ўктам Барноевнинг коронавирусга чалингани ҳақидаги саволни тасдиқлаб туриб, кейин Бухоро вилояти ҳокимининг коронавирус юқтириб олгани ҳақида гапирди.\n«Тасдиқлай оламиз. Ҳозир бемор коронавирус билан касалланган», — деди Анвар Алимов.\n«Ҳозирги кунда Қорақалпоғистонда Муса Тажетдинович, Сурхондарё ва Бухоро ҳокимлари ҳақиқатдан даволанишда», — деди Ҳабибулла Оқилов.\nМаълумот учун, Ўктам Барноев 2020 йил февраль ойидан буён Ўзбекистон бош вазири ўринбосари ҳисобланади. Унгача Барноев Бухоро вилояти ҳокими бўлган. Ҳозирда Карим Камолов Бухоро вилояти ҳокими вазифасини бажарувчи бўлиб ишламоқда.\nШифокорларнинг сўзларидан сўнг кўплаб интернет-нашрлар ва Telegram каналлар бош вазир ўринбосари Ўктам Барноевнинг коронавирусга чалингани ҳақида хабар беришни бошлади.\nТадбирдан сўнг «Дарё» мухбири матбуот анжумани иштирокчиларидан коронавирусга чалинган Ўктам Барноев ёки Карим Камолов эканлиги ҳақида аниқлаштирувчи савол берди. Шифокорлар Бухоро вилояти ҳокими Карим Камолов касалликка чалинганини айтди. Бироқ матбуот анжумани иштирокчилари Ўктам Барноев бўйича аниқ жавоб бера олмади.\nЭслатиб ўтамиз, 18 июль куни Қорақалпоғистон Жўқорғи Кенгеси раиси, сенатор Муса Ерниязов ва Сурхондарё вилояти ҳокими Тўра Боболовнинг коронавирус юқтириб олгани ҳақида хабар берилганди. Ерниязов Нукусда, Боболов эса Тошкентда даволанаётгани ва уларнинг аҳволи барқарор эканлиги ҳам маълум қилинган. 30 июль куни АОКАда ўтказилган матбуот анжуманида Муса Ерниязовнинг аҳволи оғир, у сунъий нафас олиш аппаратига улангани маълум қилинди.\n23:48, 05.06.2020 269654\n23:44, 07.06.2020 254998\n02:20, 21.09.2020 2247\nЛа Лига. «Реал» мавсумдаги илк ўйинида очко йўқотди\n01:51, 21.09.2020 2463\nА Серия. Андреа Пирло қўл остидаги «Ювентус» мавсумни йирик ҳисобдаги ғалаба билан бошлади\n01:08, 21.09.2020 4427\nОЧЛ. «Пахтакор» Азиз Ғаниев жамоасини мағлуб этолмади, «Ал-Ҳилол» плей-офф масаласини ҳал қилди\n00:44, 21.09.2020 9758\nССВ Германияда вафот этган Ўктам Барноевни Ўзбекистонда ҳалок бўлган коронавирус қурбонлари рўйхатига қўшди\n14:28 Бугун 145353\n08:56, 19.09.2020 131583


Коронавирусга қарши курашда ким қандай муваффақиятга эришмоқда? - UzAnalytics\nБугунги кунда Қўшма Штатлар коронавирус пандемиясининг эпицентрига айланиб қолди. Ушбу мамлакатда COVID-19 вирусига чалинган аҳоли сони 300 мингдан ошди ва дунё бўйлаб энг юқори кўрсаткичга эга. Хусусан, АҚШда бу кўрсаткич Испания ва Италияга нисбатан 2,5 баробар, Германия, Франция ва Хитойга нисбатан 3,5-4 баробарга кўп. Ушбу вирусдан вафот этганлар сони АҚШда 10 мингга, бутун дунё бўйича 70 мингга яқинлашди. Жорий йил март ойининг охирги кунларида эълон қилинган эпидемиология моделига кўра, келаси ойларда коронавирус миллионлаб одамларни қамраб олиши, ўлим ҳолатлари 100 мингдан ошиб 240 минггача бўлиши мумкинлиги тахмин қилинмоқда. 75 мингдан ошиқ одамда вирус юқтирганлик ҳолати қайд этилган Нью-Йорк штатидаги шифохоналар беморлар билан тўлиб-тошиб кетган, ўпкани сунъий шамоллатувчи вентиляторлар ва энг зарур тиббий анжомлар ва шахсий ҳимоя воситалари етишмаяпти. Нохуш башоратларга кўра, вирус ҳали энг авж тарқалиш палласига етмади ва жаҳоннинг бир қанча мамлакатларида вазият янада ёмонлашиши мумкин.\n2 апрель куни Foreign Policy нашрида эълон қилинган The Countries That Are Succeeding at Flattening the Curve номли мақолада коронавирусни енгишда Хитойдан ташқаридаги ҳудудларда – Тайвань, Жанубий Корея, Канада, Исландия, Швеция ва Грузия каби мамлакатларнинг муваффақиятли тажрибаси ҳақида сўз юритилади. Қуйида ушбу давлатлар эришган муваффақиятларнинг қисқача таҳлилини юқорида келтирилган мақола ҳамда жаҳон ОАВларида эълон қилинган хабарлар ва интервьюлар баёни асосида эътиборингиз ҳавола қиламиз.\nПандемия шароитида АҚШ президенти Доналд Трамп ва дунёнинг бошқа мамлакатлари раҳбарлари коронавирус дастлаб пайдо бўлган Хитой билан чегараланиб қолмаслиги аниқ бўлгандан кейин ҳам унинг олдини олиш учун кеч ва бефойда чоралар кўргани учун танқидга учради. Тайван, Сингапур, ва Жанубий Корея сингари мамлакатлар инфекция геометрик прогрессия йўли билан тарқалиши олдини ола билгани учун нисбий муваффақиятга эришган мамлакатлар сифатида эълон қилинди. Мамлакатлар бир ойлик буҳронга тайёргарлик кўраётган пайтда, ушбу мақолада дунёдаги мамлакатлар шу пайтгача COVID-19 вируси таҳдидига қандай жавоб қайтарганига оид сўнгги ҳафталарда эълон қилинган энг яхши мақолалар ва интервьюлар баёни жамланди.\nТайванда илк коронавирус юқтирганлик ҳолати 21 январда қайд этилган эди, бироқ 6 апрель ҳолатига кўра, вирус юқтирганлар сонини атиги 373, вафот этганлар эса 5 киши билан чеклашнинг уддасидан чиқа олди. Мамлакат Жаҳон соғлиқни сақлаш ташкилотига (ЖССТ) аъзо эмас, чунки аъзолик одатда Бирлашган Миллатлар Ташкилотига аъзо мамлакатларга берилади, лекин БМТ Тайванни тан олмайди. Ҳилтон Йип (Hilton Yip) 16 мартда ёзишича, унинг ҳукумати Уханда пайдо бўлган сирли касаллик ҳақида хабарлар тарқалиши биланоқ олдини олувчи чоралар кўра бошлади. Материкдаги Хитойдан 160 километр узоқликда жойлашган Тайван 31 декабрдаёқ Ухань шаҳридан келаётган сайёҳларни текширишни йўлга қўйди, ўзини-ўзи карантинга олган кишиларни кузатиш тизимини ишга солди, январь ойидаёқ тиббий жиҳозлар ишлаб чиқаришни кўпайтира бошлади. (Тайван шу пайтгача тиббий анжомлар, хусусан, тиббиёт ниқоблари экспортини қайта йўлга қўйгани йўқ.)\nДастлаб Хитойдан ташқарида энг кўп вирус тарқалган Жанубий Корея ҳукумати ҳам ҳеч қандай қаттиқ изоляция режими жорий қилмасдан янги коронавирус тарқалишини сусайтиришга муваффақ бўлди. Дэви Сридҳар 23 мартда таъкидлагани бўйича, мамлакатнинг оммавий текширув ўтказиб, ташхис қўйишдай намунали модели касаллик тарқалишини жиловлашнинг ягона усули бўлди. Бошқа мамлакатлар сабоқ сифатида Шарқий Осиё мамлакатлари тажрибасини ўрганиши керак. 51 миллион аҳолига эга Жанубий Кореяда алоҳида ажратилган жойларда ҳар куни 20 мингдан ошиқ киши тиббий кўрикдан ўтмоқда, ЖССТ тавсия қилганидай, касаллик юқиши занжирини узиб ташлаш учун изоляция қилишдан ва контактларни кенг кузатиш усулидан фойдаланилмоқда. “Жанубий Корея ушбу модель қандай қилиб пировардида касаллик тарқалишини камайтириш, тиббиёт хизматларига бўлган босимни бартараф қилиш ва дунёдаги ўлим ҳолатларининг энг паст кўрсаткичларидан бирини сақлаб қолиш билан ўзини оқлаётганини намойиш этмоқда”, деб ёзди Сридҳар.\nЖастин Ланг 13 мартда ёзишича, Ғарб мамлакатлари орасида Канада қўшни Қўшма Штатларга нисбатан кенг қамровли тиббий текширувларни йўлга қўйган. Канада январь ва февралда тест ўтказиш ва касаллик юқтирган кишилар билан контакт қилганларни кузатиш бўйича инфратузилма яратишга киришди. Бундай олдиндан тайёргарлик кўришга мамлакат 2003 йил SARS вируси кенг тарқалган пайтда орттирилган тажриба сабаб бўлди. (Ўша пайтда ушбу вирусни юқтириш оқибатида Осиё қитъасидан ташқарида фақат Канадада ўлим ҳолатлари қайд этилган эди.) Канадада яхши молиялаштириладиган ижтимоий соғлиқни сақлаш тизими мавжуд, шу сабабли у ердаги COVID-19 вирусини юқтирганлик ёки юқтирмаганлик учун тиббий текширувдан ўтиш мезонлари Қўшма Штатлардагига ўхшаш чекланган эмас. “Канада ушбу вазиятга тайёргарлик кўриш учун сўнгги 20 йилни сарфлади, ‒ деб ёзади Линг. ‒ Ушбу мамлакат шубҳали ҳолатларни дастлабки босқичида аниқлаб ва қаердан келиб чиққанини суриштириб, шу пайтгача вирус таъсирини жиловлашга эришиб келмоқда“.\nАйрим муваффақиятларга кутилмаганда эришилади. Foreign Policy журнали ходими Эми Маккиннон (Amy Mackinnon) Грузия Don’t Touch Your Face подкасти билан ушбу вирус тарқалишига вақтида муносабат билдирганини қайд этади. Кичиклиги ва иқтисодий аҳволи мураккаблигига қарамай, Грузия февраль охирига келиб, мактабларни ёпиш, кенг қамровли тиббий текширувлар ўтказишдай жиддий чоралар кўра бошлади. Ушбу мамлакатда шу пайтгача 188 та COVID-19 юқтирганлик ва 2 та ўлим ҳолати қайд этилган. “Назаримда, ҳукумат вазиятни аввалбошдан жиддий қабул қилгани ёрдам берди”, − деди грузиялик журналист Наталия Антелава (Natalia Antelava) Маккиннонга. Грузиядаги бошқа кишиларнинг ҳам фикри шундай. “Мамлакат инқирозларга кўникиб қолган, фуқаролар урушини ва Совет Иттифоқи парчаланиб кетгандан сўнг 90-йилларда қийин даврни бошидан кечирган” – деди Антелава.\nМаккиннон яна исландиялик журналист Елена Сирикдан (Jelena Ciric) ҳам интервью олди. Ушбу мамлакат аҳоли жон бошига нисбатан тиббий текширув ўтказганлик ҳолати бўйича дунёда энг юқори ўринда туради. Бу ишни Рейкявикдаги хусусий тиббий тадқиқотлар компанияси амалга оширди. Ушбу тадқиқотдан пандемияга қарши глобал жавоб чораларини ахборот билан таъминлашда фойдаланилади. “Бу бизга Исландия аҳолиси ўртасида вирус қандай тарқалаётганига оид аниқ манзарани кўрсатиб беради, ‒ деди Сирик. ‒ Вирус юқтириш эҳтимоли юқори бўлган кишиларнинг карантинга солишдай эрта чоралар кўрилгани натижасида у кенг тарқалиб кетмади”.\nЕвропадаги кўпгина мамлакатлар изоляция ҳолатида, бироқ бу Швецияга тегишли эмас, мамлакат аҳолиси вируснинг кенг тарқалиш эҳтимолига қарамай, мардона туриб бермоқда. У ерда коронавирусга чалинганлар сони 7 мингга яқинлашгани қайд этилган бўлсада, лекин ҳукумат шведларни бошқалардан ажратиб турувчи юксак ишонч маданияти сабаб одамлар буйруқ олмасдан туриб ҳам масъулият билан иш тутишга умид қилмоқда, деб ёзди Натали Ротшилд (Nathalie Rothschild) 24 мартда Стокголмдан юборган хабарида. “Ватандошлар шахсий жавобгарликни зиммасига олиб, мажбурламасалар ҳам одамлар тўпланган жойга бормайди ва уйда ўтириб ишлайди, жамоат транспортида бошқалар билан оралиқ масофани сақлайди деган умид бор”, деб ёзди у. Сўнгги икки ҳафтада бу ҳисоб-китоб қанчалик ўзини оқлаши ёки оқламаслиги маълум бўлади.\nЭрондаги коронавирус тарқалиши билан боғлиқ статистика маълумотларига жиддий шубҳа билдирилмоқда. У ерда 6 апрель ҳолатига кўра 58 мингдан ортиқ коронавирус юқтирганлик ва 3600 дан ортиқ ўлим ҳолатлари қайд этилган. Ҳақиқий рақамлар Эронни коронавирус энг кўп тарқалган мамлакатга айлантириши ҳам мумкин, дея таъкидлайди Майсам Баҳраваш (Maysam Behravesh). Январда Хитойда коронавирус юқтирганлик ҳолатлари кўпайиб бораётган пайтда ҳам Эрон ҳукумати амалдорлари икки мамлакат ўртасидаги борди-келдини чекламади, диний зиёратгоҳлар шаҳри бўлмиш Қумда COVID-19 вирусини юқтирганлик ортидан дастлабки ўлим ҳолатлари қайд этилмагунча, у тарқалиб кетганини эълон қилишни пайсалга солиб келди. Вирус юқтиргани сабаб қўплаб юқори лавозимли амалдорлар ҳам вафот этди. Баҳраваш Эроннинг вирус тарқалиши олдини ола билмаганини қисман мутахассислар унинг нима эканини тушунмагани билан изоҳлади. «Эрон ҳукуматининг аҳоли саломатлигига коронавирус солаётган хавфни умуман писанд қилмагани унинг бундай хавф табиатидан мутлақо бехабарлигидан келиб чиқади», ‒ деб ёзади Майсам Баҳраваш.\nҚиш ғамини ёзда ўйла: совуқ мавсумга тайёрмизми?\nОрол денгизи фалокатини бартараф этса бўладими?\nЎзбек хотин-қизларининг спорт билан шуғулланиш даражаси нега паст?\nCOVID-19: Ўзбекистон учун хавф ортда қолдими?\nЎзбекона феминизм – у қандай бўлиши мумкин?\nФеминизм ва Марказий Осиё: қандай хатолик юз берди?\nБеларусдаги вазият: Лукашенко ва оммавий норозиликлар


«Ўзбекистон» меҳмонхонасини Сингапур компанияси, «Чорсу» меҳмонхонасини БАА ширкати харид қилди.\nТошкентдаги «Чорсу» ва «Ўзбекистон» меҳмонхоналаридаги давлат улуши сотилган. Президент матбуот хизматининг 27 майдаги хабарида шу ҳақда маълум қилинган.\nПрезидент Шавкат Мирзиёев 27 май куни давлат активлари соҳасидаги лойиҳалар тақдимоти билан танишди.\nДавлат раҳбари матбуот хизмати берган маълумотга кўра, йил бошидан бери 299та давлат активи 348 миллиард сўмга сотилган.\n«Янги инвесторлар ушбу объектларга жами 3,3 триллион сўм инвестиция киритиб, 4 700 нафар янги иш ўринлари яратиш мажбуриятини олган», – дейилади хабарда.\nМаълум қилинишича, собиқ «Чорсу» меҳмонхонаси, «Самарқандкимё» корхонаси, «Ўзбекистон» меҳмонхонасидаги давлат улуши ва Қўнғирот сода заводи ҳам шулар жумласидандир. Бу объектларга 425 миллион доллар инвестиция киритилиб, 800та янги иш ўринлари яратилади.\n«Ўзбекистон» меҳмонхонаси Сингапур компанияси қўлига ўтди\nБу ҳақда маълум бўлгач, кўп ўтмай Давлат активларини бошқариш агентлиги «Ўзбекистон» меҳмонхонаси сотуви бўйича тафсилотларни очиқлади.\nМажмуа шу йил январида қайтадан сотувга қўйилган, инвестицион мажбуриятлар билан бирга бошланғич нархи 1 сўм этиб белгиланган эди.\nE-ijro Auksion маълумотига таяниб Spot берган хабарга кўра, меҳмонхона февраль ойида 16,9 млрд сўмга сотилган.\n10 соатдан ортиқроқ давом этган аукцион ғолиби – 16,9 млрд сўм таклиф қилган, бош штаб-квартираси Бирлашган Араб Амирликларида жойлашган «Ittihad International Investment LLC» компанияси бўлган.\nАукцион чоғида «Fajr Mustaqbal General Trading LLC» бундан бироз камроқ сумма – 16,8 млрд сўм таклиф қилган.\nАукцион шартига кўра, сармоядорга 2 йил мобайнида ҳукумат кафолатларисиз камида 25 млн долларга тенг эквивалентда инвестициялар киритиши, 3 юлдузли меҳмонхона хизматини ташкил этиши ҳамда 150та янги иш ўрни яратиш талаблари қўйилганди.\nШунингдек, активнинг янги хўжайини мажмуанинг асосий фаолият йўналиши (меҳмонхона хизматлари)ни 10 йил давомида ўзгартирмаслик мажбуриятини олган. Мажмуанинг бир қисмида (умумий майдонининг 50 фоиздан ошмаган ҳудудда) бизнес-марказ хизматларини кўрсатишга рухсат берилади.\nАгар бино бузиладиган бўлса, янгисининг дизайни аввалгиси билан бир хил бўлиши керак.\nЭслатиб ўтамиз, «Чорсу» меҳмонхона мажмуаси 2018 йил мартида «Inter Tourism» МЧЖ шаклидаги хорижий корхонага 2017 – 2019 йиллар мобайнида ҳукумат кафолатисиз 33 млн доллар миқдорида инвестиция киритиш орқали 270 ўринга мўлжалланган 4 юлдузли меҳмонхона мажмуасини қуриш ва 350 та янги иш ўрнини яратиш шарти билан сотилган эди.\nБу ерда Эски шаҳар номли туристик марказ қурилиши режалаштирилганди.\nАммо хорижий корхона олди-сотди шартномасида белгиланган мажбуриятларни ўз вақтида бажармагани сабабли, Тошкент туманлараро иқтисодий судининг 2019 йил июлдаги ҳал қилув қарорига кўра, томонлар ўртасидаги шартнома бекор қилинди. Сўнг мажмуа қайтадан аукционга чиқарилди.


Ички ишлар ходимлари пахтага бормайдими?\n15:10 / 03.10.2019\nСўнгги кунларда виртуал оламда энг кўп муҳокама қилинаётган мавзулардан бири ички ишлар ходимларининг пахта йиғим-теримига жалб қилиниши ва уларнинг норозиликлари акс этган видеолавҳалар бўлди. Муҳокамаларда ҳар доимгидек турли-туман фикрлар билдирилди.\nВидеолавҳаларнинг барчаси мазмунан бир хил. Улардан бирида саф тортиб турган ички ишлар ходимларига юқори мартабали шахс пахтага сафарбарлик эълон қилади. Одатда буйруқларни жим туриб эшитадиган ва сўзсиз амал қиладиган ички ишлар ходимлари эътироз билдира бошлайдилар (таъкидлаш жоиз, айрим овозлар лавҳага монтаж қилингани ҳақида ҳам тахмин мавжуд, аммо бу бўйича экспертиза ўтказилмаган, расмий хулоса билдирилмаган).\nИккинчисида тор йўлакда кўплаб ходимларнинг ғала-ғовур қилиб юришгани, навбати билан пахтага жўнатишдан норозилик билдиришларини кўриш мумкин.\nУчинчи видеолавҳада эса вазирликнинг малака ошириш маркази ҳовлисидаги чим устида тўпланиб олган ички ишлар ходимлари мажбурий меҳнатга барҳам беришни сўрашади, пахтага боришга тайёр эмасликлари, уларнинг маошидан 800 минг сўм овқат пули ушлаб қолинаётгани, қишгача теримда юриш талаб қилинаётгани ҳақида сўзлашади.\nТаъкидлаш жоиз, бу видеолавҳалар ижтимоий тармоқларда кенг муҳокамаларга сабаб бўлган, аммо изоҳ қолдирувчиларнинг аксарияти ички ишлар ходимларининг бу норозиликларини қоралаган. Аксарият фикр билдирувчилар узоқ йиллар давомида шифокорлар, ўқитувчилар ва бюджетнинг бошқа вакиллари пахта теримига жалб қилинганларида индамай юрган, аксинча, назоратчи вазифасини ўтаб берган ички ишлар ходимларининг ўзлари энди бундай талаб олдида эътироз билдираётганларини қабул қила олишмаган.\nҚонунчилик нуқтаи-назаридан бу ходимларнинг талаби тўғрилигига шубҳа йўқ. Ўзбекистонда сўнгги йилларда мажбурий меҳнатга қарши кескин кураш кетмоқда. Айниқса, пахта йиғим терими даврида бюджет ходимларини жалб қилмаслик бўйича қатор қарорлар қабул қилинган.\nБугун, 3 октябрь куни Ўзбекистон Республикаси ИИВ Жамоатчилик ва ОАВ билан алоқалар бошқармаси масала бўйича расмий баёнот берди.\n«Кейинги кунларда ички ишлар органлари ходимларини бошланғич тайёрлаш ва малака ошириш марказларининг тингловчилари пахта йиғим-теримига жалб этилишидан норозилиги ҳақидаги видеолавҳалар интернет ижтимоий тармоқларида тарқалди.\nУшбу қисқа муддатли ўқув йиғинларида таҳсил олаётган тингловчиларни пахта йиғим-теримига жалб этиш бўйича бирор топшириқ берилмаган, бугунги кунда барча тингловчилар билан режалаштирилган ўқув машғулотлари олиб борилмоқда. Машғулотлар 11 октябргача давом этиб, шундан сўнг тингловчилар тегишли вилоятларга ўз хизмат жойларига қайтариб юборилади.\nҚайд этиш жоизки, бугунги кунда ички ишлар органлари ходимлари бошқа тадбирлар қаторида пахта йиғим-терим мавсумида жамоат тартибини сақлаш, пахта ҳосилининг нес-нобуд бўлиши ва талон-торож қилинишининг олдини олиш, теримга жалб этилган ҳашарчиларни ташиш вақтида хавфсизликни таъминлаш ва бошқа оммавий тадбирларда амалдаги низом ва буйруқлар асосида фаол иштирок этишмоқда.\nИжтимоий тармоқлардаги ички ишлар органлари фаолияти билан боғлиқ ҳар қандай хабар ёки маълумотлар бўйича вазирликнинг ваколатли органлари томонидан расмий муносабат билдириб борилади», дейилади вазирлик хабарида.\nБиз ички ишлар тизимида кўп йиллар ишлаган, раҳбарият структурасига кирмаган ходимлар билан мавзу юзасидан суҳбатлашганимизда уларнинг аксарияти изоҳ беришдан бош тортишди. Ўз фикрларини билдирганлар ҳам шахси сир қолишини шарт қилиб қўйишди.\n«Пахта бошланиши билан ички ишлар ҳам «усиленний» режимга ўтади. Бу азалдан шундай бўлган. Ходимларнинг кўпчилиги теримга жўнатилади. Улар одатда пахта теришмайди, тартибни назорат қилишади. Терадиганларининг кўпи ҳам нормани бажара олмайди, ё сотиб олади, ё амаллаб гап теккизмайдиган қилади» - деди айни пайтда нафақада бўлган милиция зобити.\n«Курсантлар ҳар доим пахта теришган. Бизда кунлик нормани бажариш шарт, бошқача бўлмайди. Малака оширишга келганлар ўзларидан (ўз иш ҳудудларидан-таҳр.) чиқишарди, энди огоҳлантирмай олиб кетамиз дейишганига норози бўлишгандир-да. Лекин биздан ҳам кўпчилик кетган, Сирдарёга, Жиззахга, вилоятга (Тошкент вилояти-таҳр.) боришди шекилли. Бир ҳисобдан пахтаям яхши, бир икки ой тоза ҳавода дам олиб келишади. Бу ерда иш оғир», – дея фикр билдирди айни пайтда туман бўлимида ишлаётган ходим.\nМаълумотларга қараганда, Тошкент шаҳар ИИББнинг айрим ёш ходимлари ҳам жойларга пахта теримига жалб қилинган. Аммо бошқарманинг жамоатчилик билан алоқалар бўлими бундай хабарларни рад этди.\n#Ички ишлар ходимлари\n10:25 / 16.10.2019\nАндижон вилояти пахта топшириш режасини бажариш арафасида, республика режаси 70 фоиз\n14:30 / 13.10.2019\nФарғона вилояти пахта топшириш режасини бажарди, Андижон вилояти маррага яқинлашмоқда\n17:30 / 08.10.2019\nШароф Рашидов туманида режани ортиғи билан бажарган фермерга Президент совғаси сифатида автомобиль топширилди


Факт! «Қизилқум» 10 йилдан буён Қаршида ғалаба қозона олмайди\n1 октябрь, 2018, 11:41\nТеглар:Насаф | Қизилқум | Pepsi Суперлига\n“Насаф” Pepsi Суперлиганинг 25-тур учрашувини ўз майдонида Навоийнинг “Қизилқум” жамоасига қарши ўтказади. Учрашув 2 октябр сешанба куни “Марказий” стадионимизда бўлиб ўтади ва соат 20:00да бошланади.\nМазкур жамоаларнинг ўзаро учрашувлари тарихига назар ташласак, “Насаф” ва “Қизилқум” жамоалари ҳозиргача 38 марта куч синашган. Ушбу баҳсларнинг 22 тасида қаршиликларнинг қўли баланд келган бўлса, 6 учрашувда навоийлик футболчилар ғалаба қозонишган. 10 учрашувда томонлар дурангга имзо чекишган. Тўплар нисбати бўйича ҳам “Насаф” устунлик қилмоқда: 70-39. қаршиликла\nЭнди мазкур жамоалар ўртасидаги энг йирик ҳисоблар ҳақида тўхталадиган бўлсак, қаршиликлар “Қизилқум” устидан 7:1, 5:2 ва 4:0 кўринишида ғалабага эришган. “Қизилқум”нинг “Насаф” устидан энг йирик ҳисобдаги ғалабаси 3:1 кўринишида.\nМазкур жамоалар Қаршида жами 18 марта ўзаро баҳслашган. Уларнинг 14тасида қаршиликлар ғалаба қозонган, бир учрашувда “Қизилқум” жамоаси кичик 1:0 ҳисобида ғалабага эришган. Бу учрашув 2008 йили бўлиб ўтган. Қолган 3 учрашувда муроса кўчаси танланган. Қаршидаги учрашувларда жами дарвозаларга 59 марта гол киритилган. Голлар нисбати бўйича ҳам устунлик “Насаф” томонида: 45-14.\nШу йилнинг 13 июл кунида Қаршида ўтган ўзаро учрашувда, жамоалар 0:0 ҳисобида дуранг ўйнашган. Бўлажак учрашув жамоаларнинг Қаршидаги 19-учрашуви сифатида тарихга киради.\n2018 йил. “Насаф” - “Қизилқум” 0:0\n“Қизилқум” жамоаси сўнгги бор 2008 йили Қаршидан уч очко билан қайтган. Ушбу учрашув 23-тур доирасида бўлиб, 4 октябр куни ўтган ва “маъданчи”лар кичик 1:0 ҳисобида зафар қучишган. Мазкур жамоаларнинг ўринбосарлари ўртасидаги учрашув, 1 октябр душанба куни Спутник қўрғонидаги «Насаф» ёшлари қароргоҳида бўлиб ўтади ва соат 16:30да бошланади.


08:00, 12.08.2019 // 47596\nФотогалерея: Миллиардерлар қандай автомобиль ҳайдашини биласизми?\nДунёдаги энг бой одамлар қандай автомобиллардан фойдаланади деб ўйлайсиз? Business Insider’нинг маълум қилишича, Amazon ва Blue Origin компанияси асосчиси Жефф Безос оддий Honda ҳайдаб юришни афзал кўрар экан. Хўш, бошқа миллиардерларчи?\nForbes тақдим этган суратларни кўриб, миллиардерлар қандай машинада юришини ва ҳозир гаражида яна қандай автомобиллар борлигини билиб олишингиз мумкин.\nHonda Fit Фото: Forbes\nМарк Цукерберг дунёдаги энг қиммат машиналарда юришни истамайди. Facebook раҳбарининг Honda Fit, Acura TSX ва Volkswagen Golf GTI каби машиналари бор. Forbes маълумотига кўра, Цукербергнинг бойлиги 62,3 миллиард долларни ташкил этиб, дунёнинг энг бой одамлари рўйхатида 8-ўринни эгаллайди.\nTesla Model S Фото: Forbes\nИлон Маскнинг автоулов танлашда афзалликлари яққол кўриниб турибди. Tesla асосчиси ушбу маркадаги машинани бошқаради ва унинг модели — Tesla Model S. Тадбиркор Twitter’да болалар билан саёҳат қилишга чиққан вақт Tesla Модель 3 ва Tesla Модель Х автомашиналаридан фойдаланишини ҳам ёзган. Маск Forbes рўйхатида 40-ўринни эгаллаб турибди. Унинг бойлиги 22,3 миллиард долларга баҳоланган.\nPorsche 959 Фото: Forbes\n1979 йилда Microsoft салмоқли даромад олишни бошлаётганида, асосчиси Билл Гейтс Porsche 911 автомобилини сотиб олган. Бу ҳақда у Bloomberg’га берган интервьюсида айтиб ўтган. Машина ҳали ҳам «ақл бовар қилмайдиган» даражада. «Баъзан, тунда медитация қилмоқчи бўлганимда, шунчаки кўчага чиқиб, юқори тезликда машина ҳайдардим. Хайриятки, автоҳалокатга учрамадим», — дейди у ўз интервьюсида. Кейинчалик у автомобилини сотди. 2012 йилда ушбу транспорт воситаси кимошди савдосида 80 минг долларга сотилган. Business Insider маълумотларига кўра, Гейтс гаражида яна бир Германия ишлаб чиқарган машина Porsche 959 ҳам бор.\nГейтс 96,5 миллиард доллар бойлиги билан Forbes рўйхатида иккинчи ўринда туради.\nHummer H2 Фото: Forbes\nКомпьютерлар ва компьютер ускуналари ишлаб чиқарувчи Dell компанияси асосчиси Майкл Делл автомобиль йиғишни яхши кўради. Унинг коллекциясида 2004 йилги Porsche Boxster, Porsche Carrera GT ва Hummer H2 каби автомобиллар бор.\nДелл 34,3 миллиард доллар бойлик билан дунёнинг энг бой одамлари рейтингида 25-ўриндан жой олган.\nAudi R8 Фото: Forbes\nOracle дастурий таъминотини ишлаб чиқиш асосчиси Ларри Эллисон ўзининг спорт автомобиллари тўпламига эга. The Independent ёзганидек, миллиардернинг гаражида ҳатто McLaren Formula-1 пойга автомобили ҳам бор. LA Times газетаси эса Эллисоннинг гаражида Audi R8, Lexus LFA ва Lexus LS 600h L автомобиллари борлигини ҳам қайд этган. Forbes рўйхатида Эллисон 62,5 миллиард доллар бойлиги билан еттинчи ўринни эгаллаган.\nRoewe RX5 SUV Фото: Forbes\nRoewe RX5 SUV Alibaba Group директорлар кенгаши раиси Жек Ма хитойлик Roewe RX5 русумли автомашинасини ҳайдайди, деб ёзади CNBC. Alibaba Group ва Roewe 2016 йилда фақат RX5’га асосланган «Интернет-машина» яратилишини эълон қилган. Жек Ма 37,3 миллиард долларга эга ва у Forbes рўйхатида 21-ўринда.\nBMW M3 Evolution Convertible Фото: Forbes\nUber’нинг собиқ бош директори Равис Каланик 2016 йилда 1999 йилги BMW M3 Evolution Convertible моделига эгалик қилишини айтган. Каланик Forbes рейтингининг 298-поғонасида жой олган. Унинг бойлиги 5,8 миллиард долларга тенг.\nToyota Prius Фото: Forbes\nGoogle асосчилари Ларри Пейж ва Сергей Брин Toyota Prius русумли автомобилларга эгалик қилган. Бу дунёдаги биринчи оммавий гибрид автомобиль бўлиб, у бензин ёки электр двигатель билан ҳаракатлана олади. Ҳозирги кунда Пейж 50,8 миллиард доллар бойлик билан дунёдаги энг бой бизнесменлар ўнлигига кирган бўлса, Брин 49,8 миллиард доллар бойлиги билан 14-поғонани банд этган.\n1968 Morris Minor Фото: Forbes\n2015 йилда Virgin асосчиси Ричард Брэнсон, асосан Британиянинг Виржиния оролларида гольф автомобили ёки электр велосипедини бошқаришини маълум қилган. Компаниянинг таъкидлашича, Брэнсоннинг биринчи автомобили 1968 йилги Буюк Британиянинг Morris Mini-Minor машинаси бўлган.\nБрэнсон Forbes рейтингида 4,1 миллиард доллар бойлиги билан 478-ўринни эгаллаган.\nHonda Accord Фото: Forbes\nЖефф Безос Forbes маълумотига кўра, дунёдаги энг бой одам бўлиб, унинг бойлиги 131 миллиард долларга баҳоланган. Журналист Бред Стоун ўзининг «The Everything Store» номли китобида, Безос ҳеч бўлмаганда 2013 йилда Honda Accord автомашинасини бошқарганлигини ёзган.\n23:50 Кеча // 108460\n00:45 Кеча // 81401\n13:21 Кеча // 72606\n11:22 Бугун // 70906\n15:47 Кеча // 64257


Даволаш ва тиббий педагогика факультети V курс талабалари учун\nМ А Ъ Р У З А №14:\nДаволаш ва тиббий педагогика факультети V курс талабалари учун.\nМ А Ъ Р У З А 14\nМаъруза мавзуси: Бош миянинг хажмли касалликлари, мия ўсмалари, паразитар ва бошқа касалликлари классификацияси, клиникаси, диагностикаси, даволаш усуллари.\nМаксади: Бош мия усмаларининг, паразитар касалликларининг келиб чикиши механизмлари, унинг сабаблари, диагностика усулларини ургатиш.\nКутиладиган натижалар (вазифалар):\nМаъруза эшиткандан сунг, талабалар билиши шарт:\nМаърузани матни: Бош мия кутиси ичида жойлашган хар кандай усмаларга бош мия усмалари деб аталади. Улар бира тула мия тукимасининг узидан усиши мумкин ёки мия пардаларидан, кон томирлардан, нерв толалардан, гипофиздан ва х.к усиб чикиши мумкин. Бунда бу усмалар аввал усиб чиккан тузилмаларнинг функциясини бузиб, кейин иккиламчи тарзда бош мия функциясини бузишади.\nБош мия усмалари нисбатан куп учрайдиган касалликдир.\nЕр шарида катталар орасида 20.000та одамдан биттасида, болалар орасида (15 ёшгача) 25-30.000 тасидан биттасига бош мия усмаси тугри келади.\nБош мия усмалари бош мия барча органик касалликларнинг 4.2 фоизини, барча онкологик касалликларнинг 8.4 % ташкил килади.\nБу маълумотлар шуни курсатадики, хар бир неврапатолог беморни текшираётганда бош мия усмаси мавжудлигини хеч качон унутмаслиги керак. (И.Я. Раздольский). Факат диккат билан кузатувгина, хар бир симптомнинг “огирлигини” тахлил кила олган ва хронологик текшириш имкониятларига эга булган шифокоргина усма ташхисини уз вактида аниклай олиши мумкин. Афсуски, баъзан бош мия усмаси ташхиси у аник симптоматик ва синдромологик тарзда шаклландагина кечикиб аникланади ва бу пайтларда беморни хатто операция килиши хам хавфли хисобланади (чунки вакт кулдан бой берилди).\nА. Бирламчи усмалар\nа) астроцитомалар, астробластомала (мультиформ ва униполяр)\nб) олигодендроцитомалар, олигодендробластомалар.\nв) эпендимомалар, эппендимобластомалар, хориоидкарциномалар. Хориоидпапилломалар.\nд) ганглионевромалар , ганглиоастроцитомалар, невробластомалар.\nМенингиомалар. Арахноэндотелиомалар, гемангиомалар, ангиоретикулемалар, ангиоретикулосаркомалар.\nНевриномалар, таркалган нейрофибромалар.\nТугма усмалар- краниофарингиомалар. Дермоидлар, тератомалар.\nГипофиз усмалари-аденомалар, фибромалар, ангиомалар, саркомалар.\nКурув нерви глиомалари.\nПаразитар кисталар ва гранулёмалар\nБош миянинг яллигланиши туфайли пайдо булувчи усмалар.\nTentorium cerrebelli га нисбатан жойлашувига караб супратенториал ва суптенториал усмалар фарк килинади.\nА. Супратенториал усмалар(70 %)\nЯрим шарлар усмалари\n3 коринча , гипофиз , таламус\nУрта мия сохаси усмалари\nБ.Субтенториал усмалар (30%)\nМия устуни усмалари\n4 коринча усмалари\nСубтенториал усмалар купинча болаларда учрайди ва мия кутиси ичидаги барча усмаларнинг 50%ини ташкил килади.\nХозирги кунда гистогенетик принципга асосланиб тузилган классификация кенг таркалган. Бу классификацияга асосан бош миянинг барча усмалари куйидаги гурухга булинади:\nкон томирлардан ва пардалардан усувчи\nбу 4та гурух энг куп учрайдиган усмалар хисобланади\nА. Нейроэктодермал усмалар куп таркалган булиб, миянинг барча усмаларининги 62% ини ташкил килади . бу усмалар эктодермадан ривожланувчи тукималардан усади. Усма таркибига кирувчи хужайраларнинг етилиши канча паст булса ,бу усма шунча тез усади.Купгина нейроэктодермал усмалар - булар глия элементларидан усадиган усамалардир( глиомалар).\nБулардан энг хавфлиси - медулобластомалардир. Улар бош мия усмаларининг 7 % инин ташкил килади ва асосан ясли ва мактаб ёшидаги болаларда учрайди. Купинча миянинг чувалчангидан иньфилтрация бериб усади. Медуллобластомалар ликвор йуллари оркали метастаз беради.\nМультиформ спонгиобластомалар (13.4%) - булар хам хавфли усмага киради, иньфилтарация бериб усади. Купинча катта ярим шарларда жойлашади,кам холатларда - мия узагида.\nПоляр спонгиобластомалар кам учрайди( 2.5%) хавсиз усма хисобланади. Базал ядролар атрофида учрайди,мия узагида хам кузатилади.Болаларда хам . катталарда хам учрайди.\nАстроцитомалар- глиомалар ичида энг куп учрайдигани ( 20.2 %). Барча ёшда учрайди, хавфсиз усма хисобланади. Бош миянинг ва миячанинг ярим шарларида учраб киста хосил килиш кобилиятига эга.\nОлигодендроглиомалар(4%) - секин усувчи усма ,бош мия катта ярим шарларида учрайди. 30-45 ёшлар атрофида куп учрайди(хавфли).\nЭпендиома (3%) - 4 коринчанинг эпендимасидан усувчи хавсиз усма , 20-30 ёшлар орасида куп учрайди.\nБолаларда учрайдигани эпендимобластома деб аталиб, у эса хавфли усмадир.\nНевриномалар- нерв толалрининг Шван пардасидан усувчи хавсиз экстрацеребрал усмадир. Булар купинча VIII нерв (эшитув кисми) дан усувчи невриномалардир. Купинча болаларда учрайди, 20-30 ёшда хам учрайди.\nБ. Кон томирлар ва пардалардан усувчи усмалар- бош мия усмаларининг 20 % изини ташкил килади.\nМенингиомалар ( 12%) - бош миянинг каттик пардасидан усади ва тотал олиб ташлашга жуда кулайдир. Менингиомалар экстрацеребоал жойлашиб экспансив усади,иньфилтрация бермайди. 30 ёшдан юкори одамларда куп учрайди. Улар веноз синусларга якин жойлашган булишади. Хавсиз усма.\nАнгиоретикуломалар(4%) - томирдан усувчи хавсиз усма ,35-45 ёшларда куп учрайди. Одатда миячада кам холатларда ярим шарларда усади.\nСаркомалар -шу гурухга кирувчи хавфли усма булиб , нисбатан кам учрайди.\nВ. Гипофизар соха усмалари- аденомалар, крапиофарингомалар - булар хавфли усмалардир. Биринчиси 30 ёшдан юкори булган шахсларда 2 чиси усмирлар ва ёш болаларда учрайди.\nГ. Метатастатик усмалар. Асосан упка, кукрак бези, ошкозон раклари бош мияга метастаз беришади (асосан гематоген йул билан).\nБош мия усмалари этиологияси ва патогенези.\nБуларнинг этиопатогенези хозирги кунгача фанга номалумлигича колмокда.\nХозир бош мия усмаларининг асосий сабабларидан бири килиб дезэмбриогенез курсатилмокда.\nУсмаларнинг экспансив ва иньфилтратив усиши фарк килинади.\nЭкспансив (тугун булиб усувчи усмалар мия тукимасини суриб, босиб бораверади, лекин унинг ичига караб, мия тукимаси билан кушилиб усмайди. Инфильтратив усувчи усмалар эса мия тукимаси билан кушилиб кетиб усади (астроцитомалар, мультиформ спонгиобластомалар). Усаётган усмада (агар унинг баъзи жойлари кон билан яхши таъминланмаса) некротик жараёнлар кузатилади. Некорз учокларининг аникланиши -хавфли усма учун хосдир (айникса мультиформ спонгиобластомалар учун). Бунинг натижасида киста хам пайдо булиши мумкин.Бу кисталарга веноз кон ликвор сизиб утиб, унинг размерини катталаштириб юбориши мумкин. Ангиоретикуломалар, астроцитомалар, краниофарингомалар купинча киста хосил килувчи усмалардир.\nБаъзан тез усувчи усмаларда кон томирлар тромбози , усмага геморрагия холатлари кузатилиб туради. Бундай холатларда усманинг клиникаси инсультга ухшаб кетади. Кон ликвор йулларига хам утиши мумкин. Дисгемик бузилишлар мия шишига ва букишига сабабчи булади.\nМия шиши - бу периваскуляр ва тукималараро бушликларга ортикча суюкликнинг тупланишидир.\nМиянинг букиши деганда - нейронал тузилмаларнинг ичида суюкликнинг ортикча тупланиши тушунилади. Шишган ва буккан жойларда нерв импульслари утказувчанлиги бузилади, янги симптомлар пайдо булади, ликвор айлануви бузилади.\nМия ичи гипертензиясининг асосий сабабчилари -бу мия шиши ва букишидир. Дислокацион синдромлар хам мия ичи гипертензиясининг ошиб кетуви натижасида ривожланади.\nБош мия усмалари синдромологияси.\nБош мия усмалари натижасида ривожланувчи симптомлар умумий ва учокли (маконли) симптомларга булинади.\nУмумий симптомлар мия кутиси ички босими ошуви хисобига ривожланувчи симптомлардир.\nЛокал симптомлар эса усма томондан бош миянинг у ёки бу тукимасини зарарланиши ёки босиб куйиши хисобига ривожланади.\nБош айланиши \_ триада (80-95%).\nКунгил айниш, кусиш\nКурув дискининг димланиши (80%)-асосан субтенториал усмаларда.\nРухий бузилишлар (60-90%)-пешона сахаси усмаларида ёки мия босимининг ортикча ошуви хисобига.\nЭхоЭС да III коринчанинг кенгайиши.\nЛиквор босимининг ошиб кетиши (250-400 мм.сув .уст. чача).(N-100-180)\nОксил -хужайра диссоциацияси (оксил 0.5-2 г\_л гача,хужайралар сони -нормал курсатгичлардан бир нечтагача).\nСупратенториал усмалар-улар бош мия усмаларининг 70%ини ташкил килади.\nПешона булаги усмалари. Асосан глиомалар (мультиформ спонгиобластомалар миянинг ичкаррогида , астроцитомалар эса пустлокка якин учрайди) ва парасагитал, хамда ольфактор чукурча сохасида усувчи менингиомалар ташкил килади. Дастлаб бир томонлама бош огрик эпилептик хуружлар (бошни ва кузни бир томонга буриш билан бошланувчи) рухий бузилишдар (ортикча хазилкашлик, жининисифат хулк атвор, тусатдан ножуъя харакатлар), апатия, адинамия. Юз нервининг марказий фалажлиги, карама-карши томонда ушлаб олиш рефлекси (Янишевский) хам дастлабки симптомлардан бири булиши мумкин. Усманинг сунгги боскичларида Фостер-Кеннеди синдроми ривожланади-усма томонда курув нервининг бирламчи атрофияси, карама-карши томонда веноз тургунлик куз тубида. Баъзан усма томонда экзофтальм, атаксия (мияча атаксиясидан фаркли уларок бу ерда мушаклар гипотонияси кузатилмайди). Ольфактор чукурча усмасининг дастлабки симптоми хид билишнинг бузилишидир.Усманинг сунгги давридв гемипарез ривожланади, бунда экстрапирамидал ригидлик хам кузатилади (сабаби: усманинг думли ядрони босиб куйиши). Усма чап томонда булса афазия хам хосдир.\n2. Париетал соха усмаси. Купинча глиома (мультиформ спонгиобластома ва астроцитома) ва менингиомалар учрайди. Хос симптомлар: сезги бузилишлари, айникса чукур сезги ва мураккаб сезги ), тана схемасининг бузилиши, астереогноз. Чап томонлама учокда - апраксия, амнестик афазия, афферент мотор афазия. Харакат бузилишлари факат пустлок ости хам кушилиб зарарланганда учрайди.\nРоланд сохаси усмалари. Бу сохадаги усмалар: харакат ёки сезги Жексон хуружларини беради ёки харакат ва сезги функцияларининг йуколиши (плегия, анестезия) билан кечади.Аввал тутканок хуружи тананинг бир кисмидан бошланиб ,бошка кисмларига таркайди.Пустлок зарарланса купрок монопарез кузатилса ,усма чукуррок жойлашса гемипарез кузатилади.Баъзан мотор афазия (чап томонда усма булса).Парасагиттал жойлашган усмаларда,сийдик ва нажас тута олмаслик, нутк акинезияси кузатилади.\n3. Чакка сохаси усмалари. Глиомалар менингиомаларга караганада 2 баробар куп учрайди.Хос симптомлар : хид ва таъм билишнинг бузилишлари, эшитув ва курув галлюцинациялари, эпилептик хуружлар,чукур учокларда гемианопсия ,III ва V нервлврнинг функцияларнинг бузилишлари.Чап томонлама учокда-сенсор ва амнестик афазия. Силжиш ва умумий симптомлар эрта бошланинши мумкин.\n4. Энса сохаси усмалари кам учрайди, глиомалар , менингиомалар хисобига зарарланади.Асосий симптоми -куришнинг бузилиши( фотопсия ,элементар курув галлюцинациялари, гемианопсия , ранг ажратишнинг бузилиши , метаморфопсия.Умумий симптомлар эрта бошланади.\n5. Таргил тана усмалари.Спонгиобластома, астрцитомалар хисобига зарарланади. Чукур рухий бузилишлар кузатилади, аклий бузилишлар, хотиранинг ута бузилиб кетиши, шахснинг парчаланиши, псевдобульбар бузилишлар, чап томонлама апраксия.\n6. Гипофизар -гипоталамик соха усмалари. Усманинг хиазмани босиб куйиши туфайли курув бузилишлари, эндокрин вегетатив бузилишлар. Аденома, краниофарингиома ва глиомалар куп учрайди. Импотенция, аменорея, акромегалия, Иценго-Кушенго синдроми, турк эгарининг парчаланиб кетиши, размерининг кенгайиб, тубининг чукурлашиб кетиши кузатилади. Битемпорал гемианопсия жуда хосдир, курув нервининг оддий атрофияси. Нейроэндокрин синдром, битемпорал гемианопсия, турк эгари узгаришлариа -Гирш триадаси деб аталади. Усма III коринча томон йуналса локал симптомларга умумиявий симптомлар кушилади. Краниофарингомаларга хос булган нарса унинг киста хосил килиб атрофига туз йигилишидир. Бундай узгариш рентгенда яхши аникланади. Гипоталамик соханинг усмалари эса -умумиявий белгилар кузатилмаслиги мумкин.\n7. Субтенториал усмалар катталарда бош мия усмаларининг 30%ини ташкил килади.Бу усмалар учун умумиявий белгиларнинг эрта бошланиши жуда хосдир.\n8. Мияча усмалари- Астроцитомалар куп, меддулобластомалар ва ангиоретикуломалар озрок учрайди. Дастлабки белги -бош огриги булиб кусиш билан бирга келади. Ута мухим учокли белгилар: мияча симптомлари (атаксия), мушаклар гипотонияси, нистагм. Усма чувалчангда жойлашса статик атаксия, мия ичи босимининг тез ошуви (чунки IV коринча функцияси бузилади). Брунссимон хуружлар -бош холатини узгартирса кусиш пайдо булади, нафас олиш тухтайди ва юрак-кон томир фаолити бузилади. Ярим шар усмалари купинча бир томонлама бузилади. Улар аввал мияча симптомларини бериб, кейинрок умумиявий симптомлар ривожланади. Умуман мияча усмалари учун атаксиянинг пай рефлекслари йуколиши билан келиши хосдир.\n9. Мияча -куприк бурчаги усмалари.\nЭнг куп учрайдиган VIII нерв невриномасининг, кейин менигиомалар, холестеомалар учрайди. Невринома VIII нервнинг вестибуляр кисмидан уссада, унинг белгиларини махсус отоневрологик текширувлар утказибгина аниклаш мумкин, бош айланиш кам учрайди. Одатда энг дастлабки симптом -эшитишнинг пасайиши ва кулок шангиллаши. Жуда эрта шох парда рефлекси сунади, юзда огрик ва парестезия пайдо булади, тилниинг олдинги 2\_3 кисмида таъм бузилади. 50% холларда юз нервининг енгил фалажи кузатилади ,VI нерв хам кам холатларда зарарланади. Усма усган сайин мияча, узак (нистагм) ва умуммиявий симптомлар аникланиб бораверади. Икки томонлама невринома -Реклингауз нейрофиброматозида учрайди. Стенверс буйича рентген килганда пирамидаги ички эшитув йулининг кенгайиши жуда мухим диагностик белгидир. Менингиомаларда ,невриномаларга караганда умумиявий белгилар тез ривожланади. Холестомалар -сурункали отитнинг окибатида ривожланадиган усмалардир.Бунда VIII нерв кам зарарланади.\n10. IV коринча усмалари. Эпиндемомалар куп, хориоидпапилломалар кам учрайди.Мия ичи босими ошуви тез бошланади,бош огрик хуружсимон кечади, кусиш, бош айланиш, билан характерланади, нафас олиш, юрак фаолияти бузилади. Юриш бузилади (мияча хисобига). Бошнинг мажбурий холати жуда хосдир.VI ва III нерв купрок V, VII, IX, X нервлар камрок зарараланади. Хикичок , нафас олишнинг ва юрак фаолиятининг бузилишлари IV коринчанинг учокли белгиси хисобланади. Тана ва оёк-кулларда мушакларнинг тоник тутканок хуружлари кузатилади.\n11. Мия узагининг узидан усувчи усмалар кам учрайди. Бунда альтернирлашган синдромлар кузатилади.\nБолаларда мияча, гипоталамо-гипофизар соха, IV коринча усмалари куп учраб, катта ярим шарлар усмалари кам учрайди.\nДислокацион синдромлар. Усма усган сайин мия тукимси силжиб бораверади. Усма чакка сохасида жойлашса гиппокамп пуштаси тенториал тешикка тикилади тенториал чурра бунинг натижасида урта мия, мия оёкчаси босилиб колади. Бу холат кучли бош огрик, кусиш, нигохнинг тепага фалажи, III нерв патологияси, эшитиш бузилиши, вегетатив бузилишлар, патологтк рефлекслар пайдо булиб, пай рефлексларининг йуколиши билан характерланади.\nУсма миянинг орка чукурчасида жойлашса мияча миндалинаси катта энса тешигига тикилади, бунда мия устунининг бульбар кисми босилиб колади (мияча чурраси). Клиник куриниши: бош огрик хуружлари, кусиш, Хуш бузилишлари, брадикардия, тоник хуружлар.\nТенториал ва мияча чурралари тезда ёрдам беришни талаб килади.\nБош мия усмаларининг аниклаш усуллари.\nКраниограмма:- мия кутисининг юпкалашуви;\nкон -томирларнинг кенгайиб куриниши ;\n“бармок “ излари; экзоостозлар,эндоостозлар;\nтурк эгарининг деформацияси, бузилиши.\nКуз туби-Фостер-Кеннеди синдроми ;\nкуз тубининг кучли димланиши ,курув нерви атрофияси. Курув майдонинг бузилиши .\nЛиквор босимининг ошуви . оксил хужайра диссоциацияси ;\nЭхоЭС-да мия босимининг ошуви ,М-Эхонинг бир томонга силжиши , кушимча туокин пайдо булиши.\nЭЭГ -бир томонлама дельта ва 0 -тулкинлардан иборат биопотенциалларнинг пайдо булиши.\nКТ ваЯМР да мия усмалари жойлашган жойи жуда аник топилади.\nБош мия паразитлари- цистицеркоз, эхинококкоз, токсоплазмоз.\nБош мия цистицеркози- Цистицерк-чўчқа солитерининг личинкали босқичи ҳисобланади.\nОдам организмидаги етук гельминт экскрементлар орқали оралиқ хўжайин организмига (ит, чўчқа-ларга) ўтади.\nХайвон ошқозонига тушган онкосфера томир деворидан ўтиб, қон орқали барча орган ва тўқималарга тарқалади. Бу ерда онкосфера личинкага айланади.\nИнсон зарарланган хайвон гўштини истеъмол қилиб, чўчқа солитери билан зарарланади.\nОшқозон шўр мухитида тухумлар пардаси эрийди ва паразит қонга ўтади.\nҚон орқали бош мияга борган паразит ўз илмоқлари орқали мия тўқимасига киради.\nБу ерда финна босқичига ўтади.\nЦистицерк мияда 5 йилдан 30 йилгача (кўпинча 5-10йил) яшаши мумкин.\nМия қоринчаларида (кўпроқ IV қоринчада)\nБош мия юмшоқ пардасида\nЯрим шарлар пўстлоғида\nПаразит бош мия тўқимасига механик ва токсик таъсир қилиб, қуйидаги ўзгаришларни келтиради:\nТомир-тўқима аппарати ва глия томонидан реактив яллиғланиш\nЦистицерк атрофида фиброз капсула\nБош мия пардалари йуғонлашиши\nКучайиб борувчи кечиш\nНеврологик ўзгаришларнинг аста-секин ошиб бориши\nЭпилептик хуружларнинг бўлиши\nУзоқ «ёруғ оралиқлар» билан борувчи ремиттирлашган кечиш\nОрқа мия суюқлигида\n3 дан 12%гача эозинофиллар\nЛанге реакцияси эгри чизиққа эга\nЛикворда цистицерк капсуласи қолдиқлари ва сколекслар топилади.\nЭхинококк - ит ва бўриларнинг ичагида яшовчи лентасимон чувалчангнинг вояга етмаган «финнаси» ҳисобланади.\nЭхинококк одам ошқозонида ўз қобиқларидан ажралади ва шиллиқ қаватдан сўрилиб, қон ва лимфа орқали бутун организмга тарқайди. Улар кўпинча жигар,ўпка, бош мияга бориб эхинококк пуффакчаларига айланади.\nҚалин хитин қобиқ билан ўралган.\nЯрим шарлар чуқурида\nМия пўстлоғи ва қобиқларида\nЎсма клиникасини беради, яъни:\nкўрув нерви дискларининг димланиши\nақли пастлик ёки депрессия\nМия суюқлигида- оқсил реакцияси мусбат, плеоцитоз, эозинофиллар ва янтар кислота аниқланади.\nБир камерали эхинококк оператив йўл билан олиб ташланади.\nТоксоплазмоз- облигат, хужайра ичида яшовчи паразит, бир хужайрали содда хайвон.\nКаламуш ва сичқондан\nТуғма холларда- она организмидан қон орқали\nТуғма токсоплазмоз белгилари:\nОрттирилган токсоплазмоз белгилари:\nМускуллар ва буғимларда оғриқ\nЛимфа безларининг катталашиши\nЛикворда –лимфоцитар плеоцитоз\nЎткир токсоплазмоз энцефалитни юзага келтириши мумкин.\nСерологик (Сбин-Фельдман реакцияси) текширишлар асосида\nСульфадемизинларни қайта-қайта курслари\nХромоликоз касаллиги билан қардош\nАмерика, Африка, Оврўпа мамлакатларида кўп тарқалган\nКўпроқ эркаклар касалланади\nКасаллик яра орқали ўтади\nПолиморф кўринишга эга:\nБош мия ўсмаси каби кечади.\nМенингоэнцефалит ёки мия абцесси симптоматикаси кўринишида.\nКладоспориоз диагностикаси қийин, санация ёки операцияда зарарланиш ўчоғида қўзғатувчи культураси аниқланганда тасдиқланади\nТашхис эрта аниқланганда Амфотерицин-В томир орасига ва йод препаратлари кўлланилади.\nУсмаларда учрайдиган умумий мия белгилари?\nУчокли белгилар нимага боглик?\nПешона усмаларда кандай учокли белгилар учрайди.\nМаърузанинг кўргазмалар билан таъминлаш:\nРуководство по неврологии. 2 том.


ZiyoNET › Таълим муассасалари › Мутахассисликлар каталоги › Бухгалтер\nНемис тилидан «Buch» — китоб, «Halter» — ушловчи, яъни бухгалтерия соҳасидаги мутахассис деганидио. Бу — қонунлар мажмуига кўра ҳисоб-китоб тизимида ишловчи мутахассисдир. Унинг вазифаларига ўз вақтида солиқларни тўғри тўлаш, давлат органлари ва хусусий ташкилот эгалари билан ҳисоб-китоб қилиш, ташкилотнинг молиявий ҳолатини назорат қилишдан иборатдир. Халқаро бухгалтерлар уюшмаси стандартларига кўра бош бухгалтер, аудитор, молиявий директор ва молия консультантини “профессионал бухгалтерлар” саналади. Ташкилотларда бу касб эгалари касса, асосий воситалар, валюта оперцияси, маош ҳисоб-китоби, омбор ишлари билан шуғулланишади. Кичик корхоналарда бухгалтер барча нарса учун жавобгар бўлиши мумкин. Бухгартернинг бажараётган ишлари корхона бошлиғи ва Молия Вазирлиги ҳамда Солиқ Қўмитаси қонун ва фармойишлари асосида текшириб борилади.\nИлк бухгалтерия ҳисоботи қиёслари 7000 йилга бориб тақалади ва илк ҳисобот қолдиқлари қадимги Вавилон ҳамда Ассириядан топилган. У вақтлар одамлар дон хўжалик маданияти ва подаларни ёзиб олиш учун оддий бухгалтерия усулларидан фойдаланишган.\nОдамларда ортиқча лой идишлари ва турли хилдаги хўжалик моллари пайдо бўлишни бошланганидан кейингина бойлик нималигини тушуниб етишган. Бор мол-мулкни ҳисоблаш учун қадимги бухгалтерлар кичик лойли пуфакчалардан, номли белгилардан фойдаланишган. Ҳар бир шакл турли маҳсулотни коърсатиб берган. Масалан, доира шаклидаги белгилар дон ва қўйларни ифодалаган.\nМаҳсулотларни олди-соттиси илк бор Шумер шаҳрида эрамиздан аввалги 3700 йил олдин қайт этилган. Ҳар бир олди-сотти лой тахтачаларига ёзиб олинган. Бундай маълумотлар саводхонлик, пухталик билан керакли адабиётларни ва ҳисоб китобларни оърганаётган одамларда сақланган. Саводхонлар молиявий ҳужжатлар бўйича жавобгар ҳисобланишган. Ушбу ҳисоботлар пона шаклидаги энг қадимий ёзув намуналари саналади. Шу сабабдан бу белгилар ёзув ва ҳисоб-китоблар учун асосий рагъбат ҳисобланган.\nҚадимги Юнонистонда ҳисоб-китоб ишлари гипсланган тахтачаларда олиб борилган. Танга коъринишидаги пулларнинг келиб чиқиши ҳам шу даврларга бориб тақалади. Пул пайдо боълишига қадар товар айирбошлаш билан шугъулланишган. Бунда асосан, кумуш, дон ва шунга оъхшаш асосий маҳсулотлар билан алмашишган. Юнон банк иши пул алмаштириш, қабул қилинган депозитлар ва тақдим этилган муддатли қарз фоизлари билан шуғулланган.\nҚадимги Дунё тарихида Қадимги Рим кўплаб соҳаларда катта ютуқларга эришган энг кучли асосий империя бўлган. Рим ўзининг техник ютуқлари, йўллари, мармардан қилинган иншоотлари ва акведук сув қувурлари билан машхур. Бундан ташқари молия ишлари, солиқлар, келишувлар, ҳуқуқ тизимлари ва бюрократик тизим ҳужжатлари (кодекс, журналлар) ни оъзида акс этган молия ва ҳуқуқ тизимлари ривожланган. Нақд пул, истеъмол предметлари ва келишувлар ҳисоботи билан Рим армия ҳарбийлари шуғулланишган.\n- Бухгалтер ҳисоб-китоби, таҳлил ва аудит иқтисоди\n- Солиқ ва солиққа тортиш иқтисоди\n- Молия ва кредит иқтисоди\n- Ташкилот ва корхоналар иқтисоди\nБухгалтерлар жуда талаб кучли касблардан бири бўлиб, давлат корхоналари ҳамда шахсий идораларда ҳам фаолият олиб бориши мумкин.\nБухгалтерлик касбини танламоқчи бўлганлар қуйидаги сифатларга эга бўлиши зарур:ўз ишига жавобгарлик, ҳамжиҳатлик, тартиб, юқори савияли ишчанлик, мантиқий хотиранинг кучлилиги, диққатни жамлай олиш ва шовқин-сиронга чалғимаслик, мавҳумликлар устидаги фикрлаши юқори даражада бўлиши ва албатта, компьютер билимларини чуқур эгаллаш.\nҚўнғирот қишлоқ хўжалик касб-ҳунар коллежи\nДўрмoн қишлоқ хўжалик касб-ҳунар коллежи\nНукус агроиқтисодиёт касб-ҳунар коллежи


Хусусан, ғаллачиликдаги ютуқлар таҳсинга сазовор. 80-90 центнердан ҳосил олган фермер хўжаликлари катта иқтисодий самарадорликка эришди.\nТошлоқ туманидаги “Боймат Шерматов саховати” фермер хўжалиги жорий йилда 53 гектар майдонга экилган буғдойнинг “Давр” навидан 477 тонна дон йиғиштириб олди. Ҳосилдорлик гектарига 90 центнерни ташкил этди.\nХўжалик раҳбари Жасурбек Шерматовнинг мутахассислиги иқтисодчи. 2007 йилда фермер хўжалигини ташкил этганида, ер ўша йиллардаги кўпчилик майдонлар каби мелиоратив ҳолати ёмон эди. Чўл ўзлаштирилгандан буён фақат бир экин – пахта экилиши ҳисобидан ер унумдорлиги пасайган. Яна бир жиддий муаммо – мелиорация иншоотлари эскириши натижасида зах кўтарилиб, ернинг ялпи шўрланиши бошланган эди. Фермер даромадни аввал ернинг унумдорлигини оширишга сарфлади. Кўп йиллар қўл урилмаган ариқ-зовурларни тозалаш, тик ва ётиқ дренаж қудуқларини таъмирлаш, ернинг шўрини ювиш натижасида ер бонитети кўтарилди. Илгари пахта ҳосилдорлиги 24, ғалланики 30 центнердан ошмаган ерда пахта ҳосилдорлиги 40-46 центнерга, ғалланики 70-80 центнерга етди.\nДаромади ошиши ҳисобидан хўжаликнинг техника парки янгиланди. 80 нафар доимий ишчи маошдан ташқари йиллик даромаддан ҳам яхшигина мукофот олмоқда. Бу йил ҳам доннинг режадан ортиғи ишчиларга тақсимлаб берилди.\nАйни пайтда кўп тармоқли фермер хўжалигида балиқчилик, асаларичилик ва чорвачилик ҳам изчил ривожланмоқда.\n14:10 / 13:11:2019


Самарқандда аёл фарзандларининг кўз ўнгида ўз жонига қасд қилди\nСамарқанд вилоятида аёл ўз жонига қасд қилди. Бу ҳақда "Ҳуман.уз" хабар қилди.\nМаълум бўлишича, 2019 йилнинг 17 июль куни тахминан эрталабки ўнлар атрофида 1977 йилда туғилган Г. Ҳ исмли аёл Дарғом каналига ўзини ташлаб, жонига қасд қилган.\nМаҳаллий аҳоли сўзларига кўра, Г.Ҳ нинг ёнида 6 яшар қизалоғи ҳам бўлган. Қизалоқни яқин-атрофдаги одамлар қутқариб қолган. Аёлнинг жами 4 нафар фарзанди — 3 қиз 1 ўғли бор. Қутқариб қолинган қизалоқ унинг кенжа фарзанди экани айтилмоқда.\nГ.Ҳ Ургут туманидаги Оқ бува қишлоғидан бўлиб, турмуш ўртоғи иккинчи оиласи билан Россияда яшаб келган.\nГ. Ҳ нима сабабдан жонига қасд қилгани маълум эмас.\nАйни пайтда аёлнинг жасади ғаввослар томонидан қидирилмоқда.\nЖамшид 19 июл 2019 18:06\nБолаларда нима айб?! Катта гунох қилибди, афсус!\nНодира 19 июл 2019 20:11\nДаже у христиан не отпевают самоубиц. Нима булганда хам аел- фарзандларини уйлаши керак Эди\nМурод 19 июл 2019 21:55\nУз жонига к,асд к,илишига асосий сабаб йук,чилик нарх навони юк,орилиги етишмовчиликлар, агар шу ерда Иш ва ойлик етарли булса руссияга кетмасди эр хотин уз жонига к,асд к,илмасди, Нарх наво ва жаримани ошираетганлар бунга айбдордирлар, бу менинг фикрим.\nхает гузал 19 июл 2019 22:17\nХурматли еш оналар! Фарзандлар учун жавобгарлик сизнинг хам зиммангизда, шунинг учун фарзандларнинг келажаги сизнинг хам моддий имкониятингизга боглик. Таажжуб шундаки оиала канчалик камбаггаллик даражасида булса унда шунчалик фарзанд куп. Даромади яхши оилаларда эса аксинча. Емон томони шундаки, фарзандлар купайган сари янада купрок маблагни ишлаб топиш учун эркаклар чет элга ишлагани кетишади. Бир муаммони енига бошка муаммолар кушилади ва натижада ечилмайдиган муаммолар остида аеллар болалари билан колиб кетадилар. Натижада айбни турли ташкилотларга, я' ни махалла ва кумиталарга куйишади. Хар бир оила узини кучига караб ма'сулиятни буйнига олиши керак. Фарзандлврнинг хар бири учун бахтли болалик яратишга биз ма' сулмиз.\nШахноза 19 июл 2019 23:02\nХаетда уз урнини топиш учун курашиш керак эди. Яшайверсин уша эркак бошкаси билан арзирмиди уз жонига касд килишга. Оллох деб яшаса харакат килса оллохни узи кулларди. Кизларини кимга ташлаб кетди уша хиенаткор эркакками. Тугри базида инсон жуда тушкун холатга тушади уша вактда ияидаги дардларини кимгадир тукиб солиб йул йурик сураши керак булади. Оллох бололорига сабр берсин.\nЗина 20 июл 2019 10:29\nУзи ва болалар учун яшаш керак!!!\nАбдурашид Юсупов 21 июл 2019 18:22\nАелни жасади топилмасдан туриб фикр билдиришдан сакланиш керак менимча.


Президентнинг айрим қарорларига ўзгартириш ва қўшимчалар киритилди — Review.uz\nПрезидент қарори тиббий кўрикдан ўтказилиши лозим бўлган шахслар тоифаси ва тартиби янгиланди.\n“Ўзбекистон Республикаси Президентининг айрим қарорларига ўзгартириш ва қўшимчалар киритиш тўғрисида”ги Президент қарори (ПҚ–5010, 27.02.2021 й.) қабул қилинди.\nҚарор билан тиббий кўрикдан ўтказилиши лозим бўлган шахслар тоифаси ва тартиби янгиланди.\nШунга кўра, тиббий кўрикдан ўтказиш учун:\n- туман (шаҳар) мудофаа ишлари бўйича бўлимлари (МИББ) ҳузурида ҳудудий комиссиялар;\n- МИББ ҳузурида ҳамда тенглаштирилган хизмат ўташ кўзда тутилган вазирликлар ва идораларда – тиббий комиссиялар;\n- Қорақалпоғистон Республикаси, вилоятлар ва Тошкент шаҳар йиғиш пунктларида ҳарбий-тиббий комиссиялар;\n- Мудофаа вазирлиги, ДХХ, ИИВда ҳарбий-тиббий комиссиялар ташкил этилади.\nҚуйидагиларни тиббий кўрикдан ўтказишни амалга оширувчи комиссиялар таркиби Соғлиқни сақлаш вазирлиги ҳудудий бирлашмалари (органлари) раҳбарларининг тақдимномасига кўра қабул қилинган туман (шаҳар) ҳокимининг қарорлари билан тасдиқланади:\n- чақирув участкаларида қайд этилган фуқаролар;\n- ҳарбий таълим муассасаларига кираётган фуқаролар;\n- Мудофаа ишлари бошқармалари ҳузуридаги чақирилувчиларни ҳарбий-техник мутахассисликлар бўйича тайёрлаш марказларига юборилаётган фуқаролар;\n- олий таълим муассасалари ҳузуридаги ҳарбий тайёргарлик бўйича ўқув бўлинмаларига (ҳарбий таълим факультетлари, ҳарбий тайёргарлик ўқув марказлари, ҳарбий кафедралар, цикллар ва курслар) танлаб олинаётган (таҳсил олаётган) фуқаролар;\n- ҳарбий йиғинларга чақирилаётган фуқаролар;\n- ҳарбий йиғинларни ўтаган фуқаролар;\n- Қуролли Кучлар резерви ва захирасидаги фуқаролар.\nO‘zbekistonda yana uchta elektr stansiyasi quriladi\n«Zulfiya nomidagi Davlat mukofoti bilan taqdirlash to‘g‘risida»gi qaror imzolandi. Taqdirlanganlarning to‘liq ro‘yxati\nNNTni qayta ro‘yxatdan o‘tkazish muddati qisqartiriladi\nElektrotexnika sanoatini rivojlantirish jamg‘armasiga 7,46 million dollar ajratiladi\n“Smart Water” raqamli texnologiyasi asosida suvning hisobi yuritiladigan suv xo‘jaligi ob’yektlari soni 18 576 tagacha yetkaziladi\n1 iyulga qadar yerga oid huquqbuzarliklarni aniqlovchi “Ye-YER NAZORAT” avtomatlashtirilgan axborot tizimi yaratiladi


Акром Маликнинг “ўзбекча” кўзойнаги « Ўзбекистон Халқ Ҳаракати\n17 February 2018 - 11:53\n…Албатта, Акром Малик ҳақида шунча гапингиз бор экан, нега олдинроқ эълон қилмагансиз, деган фикрингиз борлиги менга маълум. Нега Акром ҳақида энди эслашмоқда? Асли у билан 2016 йилнинг ёзида нима бўлганини кўпчилик биларди. Институтдаги устозлари, ҳамкасблари хабардор. Уйидан, оиласидан хабар олинган ҳам. Аммо оила аъзолари “ўғлимиз ҳақидаги гапни ҳеч кимга айтманг, тарқаб кетса Акромга қийин бўлади”, деган илтимосларига риоя қилинган. Дадаси Абдулҳамид ака Паркентнинг зиёлиларидан, масжид имоми бўлган. Худди Акромга ўхшаган пешонаси кенг, ўрта бўйли, қийиқ кўзли, соқолига оқ оралаган истарали кишининг “..ўғлим қизиқувчанлиги зиён бўлди.. бу нарсани бировга билдирганимиз йўқ, сизлар ҳам билдирманг …чиқиб қолар деб умид қиляпмиз.. бу гап орамизда қолсин”, дея намланган кўзини артгани эсимдан чиқмайди. Акром бир қизга фотиҳа қилинган, тўйи бўлиши яқин эди.


00:00 / 03.05.2009 | eski savollar | 2208\nШайҳ ҳазратлари, сизга иккита савол билан мурожат қилмоқчи эдим:1) Қурони Каримда "Агар талоқ қилсангизлар иккита гувоҳ келтиринглар" деган мазмунидаги оят бор экан, шиа мазҳабидагилар бу оятни олишган экан, яна уларда талоқ пайтида иккита гувоҳ булиши шарт экан, бизнинг мазҳабда эса шарт эмас экан, бизнинг уломоларнинг гувоҳ масаласида бирор би бошқа оятни олишганми?2) О'зига бог'лиқ булмаган нарсага бог'лаб туриб талоқ қуйса талоқ тушадими, масалан бугун "Бунёдкор" ютқизса ҳотиним талоқ булсин деса. Жавобларингиз учун олдиндан раҳмат\n1. Қуръони Каримдаги оятда сиз айтган жумла йўқ. Сиз айтган масала “Талоқ” сурасида келган. Аллоҳ таоло айтади:БИСМИЛЛАҲИР РОҲМАНИР РОҲИЙМ.1. Эй Набий! Агар аёлларни талоқ қиладиган бўлсангиз, иддалари учун қилинг ва иддани ҳисобланг ва Алоҳдан қўрқинг. Уларни уйларидан чиқарманглар ва ўзлари ҳам чиқмасинлар, илло, очиқ-ойдин фоҳиша иш қилган бўлсалар (чиқарилурлар) ва ана шулар Аллоҳнинг чегараларидир. Ким Аллоҳнинг чегарасидан чиқса, ҳақиқатда ўзи ўзига зулм қилибди. Сен билмассан, шоядки Аллоҳ ундан кейин бирор ишни пайдо қилса.2. Ва улар муддатларига етсалар, яхшилик билан ушланглар, ёки яхшилик билан ажралинглар ва сиздан икки адолатли кишини гувоҳ қилинглар. Ва гувоҳликни Аллоҳ учун қилинглар. Бу ишингиздан, кимнинг Аллоҳга ва қиёмат кунига иймони бўлса, ваъзланур. Ким Аллоҳга тақво қилса, унинг йўлини очиб қўядир. 3. Ва унга ўзи ўйламаган тарафдан ризқ берур. Ким Аллоҳга таваккал қилса, бас, унга У зотнинг Ўзи кифоядир. Албатта, Аллоҳ Ўз ишини етказувчидир. Ҳақиқатда, Аллоҳ ҳар бир нарсага ўлчов қилиб қўйгандир.Биринчи оятда эридан ажраган аёл идда ўтириши лозимлиги ҳақида ва яна иддага тегишли баъзи гаплар ҳақида сўз кетган эди. Ушбу икки оятда эса, идда тугагандан кейин нималар қилиш тўғрисида гап кетади.«Ва улар муддатларига етсалар, яхшилик билан ушланглар, ёки яхшилик билан ажралинглар ва сиздан икки адолатли кишини гувоҳ қилинглар».Ушбу жумладаги «Ва улар муддатларига етсалар» дегани-иддалари тугашига яқин қолса, деганидир. Мисол учун, бир аёл талоқ қилинади. У уч марта ҳайз кўриб, яна поклангунча муддатда идда ўтирмоғи лозим. Демак, учинчи поклик охирлаб қолганда эр ражъат қилиб қайтариб олса, оилавий ҳаётлари давом этиб кетаверади.«яхшилик билан ушланглар»,Лекин ушбу қайтариб олиш яхшилик билан, яъни, аёлга қаттиқ тегмасдан, таъна қилмасдан, турли зарарлар етказмасдан бўлиши зарур. Аксинча, узр сўраб, яхши гапириб, совғалар бериб ярашмоқ лозим.Агар худо кўрсатмасин, мабодо идда тугашига яқин қолганда ҳам ажралиш фикридан қайтмаган бўлса, унда ҳам яхшилик билан ажралиш керак. «ёки яхшилик билан ажралинглар»Тушунмаган кишилар ундай пайтда бир-бирларини дунёдаги барча ёмонликлар билан айблай бошлайдилар. Бунақа бўлмаслиги керак. Ўтган солиҳ аҳллардан бирлари ўз хотинларини талоқ қилганларида, кишилар нима айби учун бу аёл талоқ қилинганини сўрашибди. Шунда ҳалиги зот: «Нима учун айбини очишим керак? Агар қайта ярашиб кетсам, ўз хотинимни ёмонлаган бўламан, ярашмасам, бировнинг хотинини ёмонлаган бўламан», деган эканлар. Шариат бўйича, ажралаётган аёлга эр томонидан совғалар бериш ҳам жорий қилинган. Бу бошига мушкул тушган аёлнинг кўнглини кўтаради ва одамларда ҳам турли ёмон фикрлар туғилишидан қайтаради. Улар фалончи хотини билан яхшиликча, совғалар бериб ажрашибди, демак бошқа бир узрли сабабга кўра ажрашяптилар экан, дейишади. Исломда ҳар бир нарса, ҳатто ажралиш ҳам яхшилик билан амалга ошиши керак.Хотинга ражъат қилиб ярашадиган бўлса ҳам ёки бир йўла ажраб кетадиган бўлса ҳам, мусулмонлардан икки кишини гувоҳ қилиш керак. «ва сиздан икки адолатли кишини гувоҳ қилинглар».Аввало, адолатли шоҳидлар яхши амалли кишилар бўлади, улар доимо яхшиликни хоҳлайдилар, эр-хотиннинг ярашиб кетишига ҳаракат қиладилар. Энг муҳими-улар шак-шубҳа ва ҳар хил миш-мишларнинг олдини олишга керак бўлади. Мисол учун, биров талоқ ҳақидаги хабарни эшитган-у, яраш ҳақидагини эшитмаган бўлса, ҳар хил гумонларга бориши мумкин. Гувоҳлар ўша гумонларни кўтаради. Шунингдек, ҳақ-ҳуқуқларни аниқлашда ҳам ёрдам берадилар. Гувоҳлар адолатли бўлишини ҳам Аллоҳ таоло шарт қилиб қўймоқда. Яъни, улар комил мусулмон бўлиб, бирор ибодатни тарк қилмаган, динимиз ман қилган нарсаларга қўл урмаган, ҳеч ёлғон гапирмаган, тақводор кишилар бўлишлари шарт. Гувоҳлик катта масъулият, у кишиларнинг тақдирини белгилайди. Ким гувоҳлик берса, ҳушёр бўлиб, қасддан ёлғон гувоҳлик беришликдан холис бўлиши керак. Шунинг учун ҳам оятда:«Ва гувоҳликни Аллоҳ учун қилинглар», дейилмоқда. Оятнинг давомида Аллоҳга тақво қилишнинг фойдалари ҳақида сўз юритилади. Бу ишингиздан, кимнинг Аллоҳга ва қиёмат кунига иймони бўлса, ваъзланур. Ким Аллоҳга тақво қилса, У зот унинг йўлини очиб қўядир. Ва унга ўзи ўйламаган тарафдан ризқ берур.Яъни, ким Аллоҳ буюрганини қилиб, қайтарганидан қайтса, бу дунё ва у дунёнинг қийинчиликларидан чиқадиган йўлни Аллоҳнинг Ўзи кўрсатиб қўяди. Тақводор шахснинг мушкулини доимо Аллоҳнинг Ўзи енгил қилиб туради. Шу билан бирга, унга ўзи ўйлаб хаёлига келмаган томондан ризқу рўз етказиб беради. Одатда, кишилар ризқу рўзим сероб бўлсин, деган мақсадда тақводан воз кечишади. Бу эса аксинча натижага олиб келади. Ушбу ояти кариманинг маъносидан келиб чиқадиган қоидага биноан, тақводорлик қийинчиликларнинг осонлашиши ва ризқнинг ўйламаган тарафдан келишига сабаб бўлади.Юқорида зикр этилган ишларда ҳийла-найранг кўп ишлатилади. Ҳийладан қўрқишнинг ўзи янги ҳийлага олиб боради. Шунинг учун Қуръони Карим мусулмонларни Аллоҳга таваккал қилишга ундаб,«Ким Аллоҳга таваккал қилса, бас, унга У зотнинг Ўзи кифоядир. Албатта, Аллоҳ Ўз ишини етказувчидир. Ҳақиқатда, Аллоҳ ҳар бир нарсага ўлчов қилиб қўйгандир», дейди. Абдуллоҳ ибн Масъуд розияллоҳу анҳу «Қуръондаги энг катта умидбахш оят, ушбу, «ва ман яттақиллаҳа яжъал лаҳу махражан ва арзуқҳу мин ҳайсу лаа яхтасиб» деган эканлар.Имом Аҳмад ибн Ҳанбал ривоят қилган ҳадиси шарифда Пайғамбар алайҳиссалом: «Албатта, банда қилган гуноҳи туфайли ризқдан маҳрум бўлади. Қадарни дуодан ўзга ҳеч насра рад қила олмайди, умрни яхшиликдан ўзига ҳеч нарса зиёд қила олмайди», деганлар.«Ким Аллоҳга таваккал қилса, унга У зотнинг Ўзи кифоядир», жумласи тафсирига уламоларимиз қуйидаги ҳадисни келтирадилар. Пайғамбар алайҳиссалом Абдуллоҳ ибн Масъудга қилган насиҳатларида, жумладан: «...Ва билки, агар умматнинг барчаси йиғилиб сенга манфаат етказмоқчи бўлсалар ҳам, Аллоҳ сен учун тақдир қилиб қўйган нарсадан ўзга ҳеч бир нарса қила олмайдилар. Агар сенга зарар етказиш учун тўплансалар ҳам, Аллоҳ сен учун тақдир қилиб қўйган нарсадан ўзга ҳеч бир нарса қила олмайдилар» деганлар.Шийъа мазҳабида гувоҳликни талоққа деб тушинишган. Аҳли суннада қайта ярашишга деб тушинилган.2. Бунда талоқни келажакда бирор ишнинг содир бўлишига боғланган бўлади. Мазкур боғлаш агар, қачонки, вақтики каби шартни ифода қилувчи лафзлар билан бўлади.Талоқни боғланган иш ихтиёрий иш бўлиб уни эрга нисбати берилган бўлиши мумкин. Мисол учун, гар фалон ишни қилсам, хотиним талоқ бўлсин каби. Ихтиёрий иш хотинга боғланган бўлиши ҳам мумкин. Мисол учун, агар фалон ишни қилсанг, талоқсан каби. Ёки ихтиёрий иш учинчи шахсга боғланган бўлиши ҳам мумкин. Мисол учун, агар отанг фалон гапни айтса, талоқсан каби. Талоқ боғланган иш ғайри ихтиёрий бўлиши ҳам мумкин. Қуёш чиқиши, бировнинг ўлиши, ойнинг бошланиши каби.Мазкур ҳолатларнинг барчасида боғланган иш содир бўлиши билан талоқ тушади.\nОтани рози қилиш\nОтамнинг одатлари менга ёқмаса


«Qazaq TV» телеканали мухбири Женис Ермуқанов ҚХА танловида совриндор бўлди - Номадлар,Турклар,Қозоқ одатлари ва анъаналари,Қозоғистон табиати\n«Qazaq TV» телеканали мухбири Женис Ермуқанов ҚХА танловида совриндор бўлди\n#Женис Ермуқанов #ҚХА #Жансеит Туймебаев #танлов журналист #журналист\n«Qazaq TV» телеканали мухбири Женис Ермуқанов Қозоғистон халқи ассамблеяси ташкил этган республика ижодий танлови - «Шанирақ»да ғолиб бўлди. Жами 9 нафар фаол журналист тақдирланди. ҚХА Раиси ўринбосари Жансеит Туймебаев йиллар давомида ўз материаллари билан ижтимоий ҳамжиҳатлик ва умуммиллий бирликка ҳисса қўшгани учун танлов иштирокчиларига миннатдорчилик билдирди.\n«Мамлакатимиз журналистикаси ижтимоий тотувликни ривожлантириш ва жамият бирлигини сақлаш, провокацион маълумотларга қарши иммунитетни шакллантириш мавзусини кўпроқ кўтариши керак. «Қаламкаш биродарлар» давлат тили мақомини кўтаришда ва давлат сиёсатини одамларга тушунтиришда алоҳида ўрин тутади», дея уқтирди Жансеит Туймебаев.\nТаъкидлаймиз, Женис Ермуқанов телевизион соҳада ишлаётганига 13 йилдан ошди. Шундан беш йили халқаро канал - «Qazaq TV»да ўтмоқда. Журналист кўплаб ахборот-таҳлилий репортажлар, дастур ва интервьюлар муаллифидир.\nҚозоғистон тангалари халқаро танловда иштирок этади\nҚозоғистонда ОАВ ходимлари куни нишонланмоқда\nНазипа Қулжанова. Илк қозоқ аёл журналисти


GM Uzbekistan Lacetti-2 ва Cobalt нархларини пасайтирди - Zamin.uz\n11:28 / 04.06.2015\nGM Uzbekistan автокомпанияси 3 июндан бошлаб Lacetti-2 ва Cobalt автомобиллари учун хорижий пластик карточкалар орқали тўланадиган вариантлари нархларини пасайтирди. Бу ҳақда компаниянинг расмий сайтидаги маьлумотга асосланиб Kun.uz хабар қилмоқда.\n"2015 йилнинг 3 июнидан 31 декабригача «GM Uzbekistan» АЖ халқаро пластик карточкалар орқали тўлов қилинадиган Lacetti-2 ва Cobalt русумли автомобилларининг янги нархларини белгилади. Барча керакли маълумотларни «GM Uzbekistan» АЖ нинг расмий рўйхатдан ўтган дилерлик корхоналаридан, шунингдек, компаниянинг маълумот марказидан олишингиз мумкин", дейилади хабарда.\nAниқлик киритилишича, автомобилининг биринчи ва иккинчи позициялари учун ХПК бўйича нархлар 15 фоиз туширилган.\nБундан олдин Cobalt LS (биринчи позиция) нархи 32,619 млн сўм, Cobalt LT (иккинчи позиция) нархи 35,027 млн сўм, Lacetti SX (биринчи позиция) нархи 38,358 млн сўм, Lacetti CDX/M/T (иккинчи позиция) нархи 44,333 млн сўм қилиб белгиланганди.\nКомпания вакилининг кун.уз сайтига маълум қилишича, харидор биринчи тўловидан бир ой кечиктирмасдан жойлардаги салонлардан ўз машинасини олиб кетиши мумкин бўлади.\nКомпания маълумот маркази телефони: 141 77 77 “Замин” янгиликларини “Инстаграм”да кузатиб боринг\nЯнгиликлар » Авто » GM Uzbekistan Lacetti-2 ва Cobalt нархларини пасайтирди


Ди Каприо Клинтон кампаниясига пул ўтказади\n11:40 / 02.08.2016\nАмерикалик актёр Леонардо Ди Каприо Лос-Анжелесдаги ҳашаматли вилласида тантанали зиёфат ташкил этади. Маълум бўлишича, унда тўпланган маблағлар АҚШ президентлиги учун Демократик партиядан номзод Ҳиллари Клинтон кампанияси ҳисобига ўтказилади. Бу ҳақда, Variety журнали ўз манбаларига асосланган ҳолда хабар қилмоқда.\n«Ҳиллари билан суҳбат» деб номланадиган зиёфат кечаси 23-август куни бўлиб ўтади ва унда иштирок этишни истаган ҳар бир киши 33,4 минг долларлик чипта харид қилиши талаб этилади. Унинг 2,700 доллари Клинтон кампаниясига, қолгани партия эҳтиёжларига йўналтирилади.\nАйтиш жоизки, Клинтон ўз кампаниясида юлдузлардан биринчи марта фойдаланаётгани йўқ. Аввалроқ, актёр Жорж Клуни ҳам шу каби зиёфат уюштирган эди. Унинг кириш чиптаси ҳам 33,4 минг доллар деб белгиланганди.


Яманда жанглар ҳали ҳам давом этмоқда | Azon.uz - Ахборот-таҳлилий портал\n347 11:00 10.03.2020\nЯман армияси мамлакат шарқидаги Ал-Жауф шаҳри атрофидаги стратегик аҳамияга эга ҳудудларда назорат ўрнатишга муваффақ бўлди. Бу ҳақда Яман армияси таркибидаги “Ал-Жауф жабҳаси кучлари” гуруҳининг матбуот котиби Раби ал-Қурайший Твиттерда маълум қилди.\nУнинг сўзларига кўра, ҳукумат кучлари даҳм қабиласининг ёрдами билан Ал-Ятама туманини исёнчи ҳусийларнинг “Ансаруллоҳ” ҳаракатидан озод қилган. Ас-Сулайла ва Ал-Маҳашима туманларида жанглар давом этмоқда.\nМаълум бўлишича, ҳусийлар шаҳарни эгаллагандан бир неча соат кейин ҳукумат кучлари қабилаларнинг ёрдами билан шаҳарни қайтариб олган.\nСаудия Арабистони бошчилигидаги халқаро коалиция ҳам ҳусийларга тегишли объектларга зарба берган.\nЭслатиб ўтамиз, Яманда ҳукумат кучлари ва ҳусийлар ўртасидаги қарама-қаршилик бир неча йилдан бери давом этмоқда. Уруш оқибатида мамлакатда йирик гуманитар инқироз келиб чиқди.\nЯман жанг Махсус уруш отишма ҳусийлар ҳукумат\nЯманда уруш қачон тугайди?\n336 15:00 07.04.2020\n994 11:30 27.03.2020\nЯманга қарши санкциялар яна узайтирилди\n447 14:00 26.02.2020\n1000 18:30 21.02.2020\nЯманликлар оч, лекин уларга ёрдам кўрсатилишига тўсқинлик қилиняпти\n447 14:00 20.02.2020


9 май — Хотира ва қадрлаш куни муносабати билан пойтахтимиздаги «Ботаника боғи»да тантанали байрам маросими ўтказилди. Кун давомида боғ ...\nТошкентдаги Ботаника боғида 9 май — Хотира ва қадрлаш кунига бағишланган байрам тадбири бўлиб ўтгани ҳақида хабар берган эдик. Ушбу тадбирда Президент Шавкат ...\nТошкентдаги Ботаника боғида бўлиб ўтган байрамдан фоторепортаж\nТошкентдаги Ботаника боғида 9 май — Хотира ва қадрлаш кунига бағишланган байрам тадбири бўлиб ўтди. Унда Президент Шавкат Мирзиёев ҳам иштирок этди ва нутқ ...\nбилан ташкил этиладиган маросимда қатнашиш учун Тошкент шаҳридаги Ботаника боғига ҳам ташриф буюриши режалаштирилган. Айни пайтда Ботаника ...\nБишкекда Ботаника боғи ёнди\nБотаника боғида юзага келган ёнғин ўчирилди. Бу ҳақда Қирғизистон фавқулодда вазиятлар вазирлиги матбуот котиби Элмира Шерипова хабар қилди. Каралаева ... котиби Элмира Шерипова хабар қилди. Каралаева кўчасида жойлашган Ботаника боғида юзага келган ёнғин 19 март куни соат 19:21 да тўла бартараф ...


Руминларнинг Ироқдаги миссияси давом этади\n13 май 2021, Тошкент вақти: 13:37\nРуминия ўзининг Ироқдаги ҳарбий миссиясини 2009 йили давом эттиради.\nБундай қарорга Руминия парламенти сешанба кунги мажлисида келди.\nИроқда бу мамлакатнинг 500 нафар атрофида ҳарбий хизматчиси мавжуд.\nСешанба куни Сальвадор ўз ҳарбийларини жорий йил охиригача Ироқдан олиб чиқиш тўғрисида қарор қабул қилди. Ироқда Сальвадорнинг 200 ҳарбий хизматчиси бор.